Нефтебаза негизида ташкил этилган корхонамиз "давлат органлари, хўжалик бошқаруви органлари, давлат корхоналари, муассасалари ва ташкилотлари"нинг кайси бирига тааллукли?\nБугунги кунда республикамизнинг конун-хужжатларида "давлат органлари, хўжалик бошқаруви органлари, давлат корхоналари, муассасалари ва ташкилотлари" деган атамалар кенг ишлатилмокда. Аксарият холда корхоналарнинг ушбу турининг кайси бирига таълуклилигини аниклаш зарур булиб колмокда. Корхонамиз ЎзР Вазирлар Махкамасининг 19 май 2003 йилги 225-сон «Нефть махсулотлари билан таъминлаш тизимини ва уларни сотишда хисоб-китоб килиш механизимини янада такомиллаштириш тугрисида»ги Қарори асосида ташкил этилган хамда шу кунгача фаолият юритиб келмокда. Юридик шахсларни давлат руйхатидан ўтганлиги ҳақидаги Гувохномага кура корхонамизнинг ташкилий-хукукий шакли коди-1200, мулкчилик шакли коди-135, юридик шахс коди-19032043, асосий фаолият тури коди-71150, СТИР коди-204592009.\nҲеч бирига тааллуқли эмас.\nВазирлар Маҳкамасининг 2003 йил 19 майдаги 225-сон Қарорига асосан корхонангиз унитар корхона шаклида ташкил этилиб, тегишинча, “Ўзнефтмаҳсулот” акциядорлик компаниясининг тасарруфига киритилган.\nДавлат бошқарув органларига вазирликлар, давлат қўмиталари, қўмиталар, агентликлар, шунингдек улар ҳузурида ва Вазирлар Маҳкамаси ҳузурида ташкил этиладиган давлат бошқаруви тузилмалари киради (2003 йил 9 декабрдаги ПФ-3358-сон Фармоннинг 1-банди). Шунинг учун унитар корхона бу турдаги ташкилотлар қаторига кирмайди.\nТаркибига кирувчи корхоналарнинг хўжалик бирлашмасига тегишли бўлган акция пакетлари орқали ана шу корхоналарнинг хўжалик бошқарувини амалга оширувчи акциядорлик компаниялари, шу жумладан давлат-акциядорлик компаниялари хўжалик бошқаруви органлари ҳисобланади (2003 йил 22 декабрдаги ПФ-3366-сон Фармоннинг 1-банди, 1, 2-хатбошилари). Хусусан, корхонангиз бевосита тасарруфида бўлган “Ўзнефтмаҳсулот” акциядорлик компанияси ҳам хўжалик бошқаруви органи ҳисобланади.\nШу тариқа, унитар корхонангиз хўжалик бошқарув органлари ҳисобланган ташкилотлар қаторига ҳам кирмайди.\nСаволингизда корхонанинг ташкилий-ҳуқуқий шакли коди – 1200 ва мулкчилик шакли кодини – 135 деб кўрсатгансиз. Хўжалик юритувчи субъектларнинг ташкилий-ҳуқуқий шакллари таснифлагичига кўра бу код унитар корхоналарга тегишлидир. Давлат корхоналарининг коди 1110 бўлиб, булар турли хил шаклдаги корхоналар ҳисобланади.\nФуқаролик кодексининг 70-моддасида унитар корхонанинг таърифи баён қилинган бўлиб, унга биноан ўзига бириктириб қўйилган мол-мулкка нисбатан мулкдор томонидан мулк ҳуқуқи берилмаган тижоратчи ташкилот унитар корхона ҳисобланади.\nДавлат корхонаси эса давлат мулкидаги, ўзига тезкорлик билан бошқариш учун берилган мулк негизида ташкил этилган давлат унитар корхонаси шаклидаги тижорат ташкилотидир, у ўзига бириктирилган мулкдан қонунда белгиланган доирада, ўз фаолияти мақсадларига, мулкдорнинг (ёки унинг топшириғига кўра у ваколат берган давлат органи - муассиснинг) топшириқларига ҳамда эгалик қилиш ҳуқуқидаги мулкнинг мақсадига мувофиқ мулкдан фойдаланишни ва уни тасарруф этишни амалга оширади. Бунда давлат бошқарув органи, маҳаллий давлат ҳокимияти органлари давлат корхонасининг муассиси бўлиши керак (ВМнинг 2006 йил 16 октябрдаги 215-сон қарорига 1-илованинг 2-банди 1, 2-хатбошилари).\nАгар юқорида келтириб ўтилган органлардан бири унитар корхонанинг муассиси бўлмаса, корхона давлат корхонаси деб топилмайди.\nШунингдек, давлат муассасалари ва ташкилотлари бюджет ва бюджетдан ташқари ташкилотларга ажратилиб, барчаси нотижорат ташкилотлар ҳисобланади. Унитар корхона эса, тижорат ташкилоти бўлганлиги боис, уни давлат муассасаси ёки ташкилоти деб эътироф этиб бўлмайди.


ЎзА - Номи асарларидек барҳаёт адиб...\n03.10.2018 19:29:16 Чоп этиш версияси\nНоми асарларидек барҳаёт адиб...\nТадбирда Ўзбекистон Ёзувчилар уюшмаси вакиллари, хизмат кўрсатган журналистлар ва адибнинг оила аъзолари иштирок этди.\nОмон Мухтор (Мухторов Омон Сулаймонович) 1941 йил 16 июлда Бухорода туғилган. Адиб Тошкент Давлат университети филология факультетини тугатган. Болалар газетаси, Ўзбекистон радиоси, Кино қўмитасида фаолият кўрсатган. “Шарқ юлдузи” журналида бош муҳаррирлик вазифасида ишлаган.\n“Чорлар қуёшли йўллар” , “Оҳанг” (1974), “Ёғду” (1979), “Марварид” (1985), “Шиддат” (1990) шеърий тўпламлар, “Нигоҳ” (1968), “Қушлар ва тушлар” (1971), “Шаҳарлик келинчак” (1973), “Ҳаёт дарвозаси” (1978), “Болаликка саёҳат” (1984), “Вазифа” (1988), “Ўлмаган жон” (1995) каби насрий асарлар муаллифи. “Йиллар шамоли” (1976), “Эгилган бош” (1989), “Аёллар мамлакати ва салтанати”, (1997), “Афлотун” (1998), “Тўрт томон қибла” (трилогия, 2001) каби замонавий ва тарихий мавзудаги асарлари адабиётимизнинг ўлмас меросидир. Адиб ижодига хос бўлиб келган фалсафага мойиллик билан романларда кўриниб туради. Инсон қисмати, руҳий олами нақадар мураккаб эканлиги акс эттирилади. Унинг кўпгина пеьсалари Хоразм театрида саҳналаштирилган.\nЎзбекистонда хизмат кўрсатган санъат арбоби Омон Мухтор 2013 йил 10 майда вафот этди.\n– Шундай инсонлар борки, улар бу оламни тарк этса-да, қилган эзгу амаллари “яшашда” давом этади. Улуғ адиб Омон Мухторнинг ҳам номи асарларидек барҳаётдир, – дейди Ўзбекистон Ёзувчилар уюшмаси раисининг биринчи ўринбосари Минҳожиддин Мирзо.\nХотира кечасида намойиш этилган фотокўргазма, лавҳалар иштирокчиларда катта таассурот қолдирди.


Яшил ловиянинг қандай фойдали хусусиятлари бор? - Daryo\n15:32, 07.12.2021 13942\nЯшил (қўзоқли) ловия — рациондан ўрин олиши шарт бўлган дуккакли маҳсулотларнинг энг фойдали тури ҳисобланади. XVIII асрда илк бор пазандачиликда фойдаланилган ушбу маҳсулотнинг қандай хусусиятлари бор экани ҳақида Harper’s Bazaar нашри маълумот бериб ўтади.\nЯшил ловия витамин ва минералларнинг кони саналади. Бундан ташқари, ловия табиий антиоксидант ҳисобланган C витаминига бой. Организмни зарарли радикаллардан ҳимоя қилади, яллиғланиш жараёнларининг олдини олади, коллаген ишлаб чиқарилишининг олдини олиб, қариш жараёнини секинлаштиради. Ушбу маҳсулот, шунингдек, асабдан бошлаб таянч-ҳаракатгача бўлган барча тизимга ижобий таъсир қиладиган А, Е ва К витаминларини ўз ичига олади.\nКлетчатка, фолий кислотаси, магний ва калийнинг умумлашмаси ҳисобига юрак-қон томир касалликларининг олдини олади. Унда C витаминининг яхши сингишига ёрдам берадиган темир моддаси сероб бўлади. Таркибидаги фитонутриентлар қондаги қанд миқдорини назорат қилиб, иккинчи даражали қандли диабетнинг ривожланиш хавфини камайтиради. Ундаги аргинин моддаси худди инсулин сингари таъсир кўрсатади. Юқоридаги хусусиятларга эга эканидан ташқари калорияси камлиги ҳисобига вазн ташлашни истаганлар учун энг яхши маҳсулот саналади.\nКлетчатка миқдори кўплиги сабаб узоқ вақт қоринни тўқ тутади, ортиқча овқатланишнинг олдини олади. Озиқлантирувчи модда мужассам экани сабаб эса ичаклар саломатлигини яхшилайди.\n16:18 Бугун 4970\n15:45 Бугун 10472\n15:46, 21.01.2022 178943\n23:43, 21.01.2022 90634\n14:16, 22.01.2022 80389\n12:53 Бугун 74424


АРОСАТЛАР ОРОЛИ (БИРИНЧИ ФАСЛ-28) 08.01.2017, 16:35 | Ҳикоя * * *\nЎша кундан бери нақ қўли етмас юлдуз томон талпинган кимсанинг кунига тушгандек эдим. Ҳар лаҳзада ўша ажнабий аёлнинг йўлига кўз тикар, келди дегунча титроқ орасида қолардим. Шу орада қувлик ҳам қилиб қўярдим. У сўраган пистани иложи борича секин узатишга, шу баҳонада вақтни чўзишга уринардим.\nЧамаси, у ҳам менинг ҳолатимни пайқагандек баъзан кулимсираб қўярди.\n— «Нега ўзи шу аёлдан кўзимни узолмай қолдим, — дея ўйлардим у кетгач. — Менга ким қўйибди бундай келишган аёлларга кўнгил қўйишни? Назар-писанд қилмаса керак у. Ҳозирги туришимда оддий пистачиман холос! Ундайларга тагида ярқираган машинаси, қўша-қўша уйлари бор эркаклар ёқади. Ўшаларгагина назар ташлаши, уларнигина севиши мумкин. Бекордан бекорга ўзимни қийнаш, йўлига кўз тикиш зарурмикан менга? Башарти шу мавзуда сўз очган тақдиримдаям, гапимни ёқамга ёпиштириши тайин. Буни биламан. Шундай экан, тилимни тишлаб тинчгина пистамни сотаверай. Сих ҳам, кабоб ҳам куймасин. Зўрға кўриб турган куним ҳолвага айланиб қолмасин!..»\nЙўқ, барибир истакларим, орзуларим устун эди. Мени мафтун этган чеҳрага яқин бўлиш ниятидан сира қайта олмадим. Ўтирсам ҳам, турсам ҳам фақат уни ўйлайвердим.\nҲиссиётларим азбаройи жунбушга келганидан сўнгги кунларда унга сўраган нарсасини текинга бериб юборишни одат қилдим. Аввалига ҳайрон бўлди-ю, аммо танлаган йўлим тўғри чиқиб қолди. Соҳибжамол бора-бора бу ишимдан қувонадиган бўлди. Мен билан бир-икки дақиқа эмас, кўпроқ суҳбатлаша бошлади.\nОхири чидолмадим. Қалбимдан кечаётган ҳисларни ошкор этишга бел боғладим.\nКечки бозор маҳали харидорлар кўп бўлади. Шундан фойдаландим. Унга сўраган нарсасини тутқазарканман, оҳиста сўз қотдим.\n— Сиздан бир илтимосим бориди. — дедим шивирлаб. — Фақат йўқ демасангиз айтаман.\n— Вой, қанақа илтимос? — қизиқсиниб менга боқди аёл. — Айтинг!\n— Олдин яқинроқ танишсак бўлармиди…\n— Биз танишмиз шекилли.\n— Исмингизни билмайман-ку!..\n— Ҳа-а, — кулиб қўйди у. — Майли, айтаман. Исмим Сусанна.\n— Ие, арманмисиз?\n— Ҳа-да! Ёмонми?\n— Нега ёмон бўлсин? Ўзим ҳам шундай бўлса керак деб ўйлардим.\n— Сизнинг исмингиз-чи?\n— Қодир, — дедим сал бўшашиб.\n— Илгари бозорда кўринмасдингиз-ку! Яқинда келдингизми? Ўзи касбингиз нима?\n— Ҳозирча талабаман. Аслида журналист десам ҳам бўлади. Шу соҳада пича ишладим.\n— Ў, зўр-ку! — Сусанна кўзлари чақнаб бош ирғади. — Зўр касб журналистика. Менинг жияним ҳам журналист.\n— Шу шаҳарда яшайдими?\n— Йўқ, у узоқда, жудаям узоқда яшайди.\n— Ўзингиз-чи? Қаерда турасиз?\n— Мен ҳам аслида бу ерлик эмасман. Меҳмонга келгандим. Кетолмадим. Шу ерда қолиб кетдим. Ҳозир бир таниш аёлникида тураман.\nБиз шу куни анча гаплашиб қолдик. Савдо-сотиқнинг ҳам мазаси қочди. Лекин ачинмадим. Ўзим ҳеч қачон етишим мумкин эмас, деб хаёл қилган бир юлдузга яқин бўлганимдан жуда мамнун эдим.\nТуни билан уни ўйладим. «Майли эртага учрашамиз» деган ваъдаси миямда чарх ураверди.\nКўнглимнинг аллақаерида безовталик ва ишонч ўзаро курашарди. Безовталик шу эдики, мен яқиндагина йўл қўйган хатомни такрорлаб қўйишдан чўчирдим. Ишонч эса бу қўрқувни ҳар гал силтаб ташлар, мени олдинга интилишга ундарди.\nЭртаси куни тонг маҳали уйғондим. Бу кун мен учун ҳаётимдаги энг қувончли ва бахтли кечишидан умидвор эдим. Келажак тақдирим қандай бўлиши мени сира қизиқтирмасди. Хаёлимни, ҳаловатимни ўғирлаган соҳибжамолга етишиш, унинг энг яқин кишисига айланиш истаги ҳаммасидан устун эди. Шу лаҳзаларда ўзимча гўё қишлоғимга бориб бор овозда «Кўриб қўйларинг! Мен ҳам бахтимни топдим! Унча-мунча йигитнинг қўли етмайдиган юлдуз бағримда нур сочиб турибди!» дея ҳайқирардим. Хаёлан Сусаннани барча яқинларимга, дўсту душманларимга баравар кўз-кўз қила бошлагандим. Унинг қандай жавоб қайтариши ҳақида ўйлаб кўрмасдим. Дабдурустдан муҳаббат изҳоримни эшитгач, бирдан ўзгариши, лаб буриши, ёки менга масхараомуз нигоҳ ташлаганча кетиб қолиши мумкинлиги хаёлимга ҳам келмасди. Ҳозирги ҳолатимда оддий бир пистачи эканим тамоман ёдимдан кўтарилганди.\nМендек қишлоқи йигит ёнида замонавий кийинган, қадди-қомати кўзни қамаштиргулик қиз савлат тўкиб турса, олис осмонларда учиб юради. Қувончдан, фахрдан бу ёруғ дунёга сиғмайди. Шундай лаҳзаларда ҳеч нарсани ўйламайди. Худди мияси тўхтаб қолган кимса каби ўзини лол қилган гўзалга тик боқади. Тикилиб, Оллоҳ яратган ҳусну жамолни томоша қилиб тўймайди.\nМен шомга яқин бозор-ўчарни йиғиштирдим-да, олдиндан келишилган жойга чопқилладим.\nҚаҳвахонага яқинлашиб борардим-у, юрагим қинидан чиққудек потирларди. Худди туни билан шеър ёдлаган мактаб ўқувчиси каби айтмоқчи бўлган гапларимни ёдаки такрорлардим.\nҲа, агар муҳаббатимни рад этмаса, мени камситмаса, орзуларимни саробга айлантирмаса, гап орасида қанчалар оғир бўлмасин, асосийсини сўрайман. Майли, устимдан кулса ҳам барибир сўрайман. «Оғзи куйган қатиқни пуфлаб ичади» деб бекорга айтишмаган. Мана шу савол менинг ҳаёт-мамотимни белгилайди.\nХайрият ҳали келмабди. Бу айни муддао. Унгача сал ўзимни босиб, титроқлардан, ҳаяжондан холи бўламан.\nОрадан ўн-ўн беш дақиқа вақт ўтгач, Сусанна кириб келди. Эгнига оппоқ кофта, жинсидан юбка кийибди. Бу кийим ҳам унинг ҳуснига ҳусн қўшибди.\nДаст ўрнимдан турдим-да, сўрашиш учун қўл узатдим.\n— Яхши келдингизми?\n— Раҳмат. Ўзингиз яхшимисиз?\n— Ёмонмас, — дедим сал ўнғайсизланиб. — Сизни кути-иб ўтиргандим.\n— Хўш, менга қандай гапингиз бориди? — сўради Сусанна кулимсираб. — Айтаверинг, қулоғим сизда!\nБу саволни кутмагандим. Қизиқ, ажнабий аёллар дангал беравераркан-да саволни! Бошқаси бўлганда, то ўзим сўз бошламагунча жим кутиб ўтираверарди.\nҲайрат мени янада дадиллантирди. Таваккал мақсадга ўта бошладим.\n— Очиғи, — тутилиброқ бўлса-да сўз қотдим. — Сизга кўзим тушгандан бери тинчимни йўқотганман.\n— Йўғ-э, — хандон отиб кулди Сусанна. — Ростданми?\n— Фақат устимдан кулманг, илтимос! Шундоғам ҳаяжонланиб кетяпман.\nСусанна бирдан жиддийлашди.\n— Узр, устингиздан кулмоқчимасман. Шунчаки… Қизиқ-да!\n— Сиз севгига ишонасизми? — сўрадим ундан. — Ростини айтинг!\n— Албатта, ишонаман, нимайди?\n— Айбга йўйманг-у, лекин… Сиз менга жуда ёқиб қолдингиз.\nСусанна бу гапимни эшитди-ю, ер чизди. Узун киприклари одатдагидан тезроқ пирпиради. Беихтиёр лаб тишлаб бир муддат ўйга толди.\nМен бўлсам адойи тамом бўлаёзгандим. Шу тобдаги аҳволим ёлғиз ўзим-у, Яратганга аён эди.\nТовонимдан сочимга қадар муз югуриб, вужудим титрарди. Муҳаббат изҳоримга берилажак жавоб борлиғимни қулоққа айлантириб қўйганди.\n— Сиз ғалати экансиз-ку! — деди ниҳоят Сусанна аста бошини кўтариб. — Мени ҳали яхши танимайсиз, аслида кимлигимни билмайсиз… Қанақасига…\n— Билмадим, — дедим жуссамни орқага ташлаган кўйи. — Мен сизни учратгунча бахтсиз эдим. Қаерга боришни, бахтимни қайдан излашни, умуман қандай яшашни билмай аросатда эдим. Сизни кўрдим-у, тақдирим аён бўлгандек туюлди. Тўғри, балки мен сизга ёқмасман, ёққан тақдиримдаям ўзингиз истагандек бахтли қила олмасман. Лекин…\nСусанна майин жилмайиб қўйди-да, менга қаттиқроқ тикилди.\n— Менга қаранг, келинг, ўзингиз ҳақингизда гапириб беринг!\n— Ростданми? — ҳовлиқиб сал қурса ўрнимдан туриб кетаёздим. — Алдамаяпсизми? Ростдан қизиқяпсизми ҳаётим билан?\n— Жудаям содда экансиз, — деди кулиб Сусанна. — Албатта, қизиқ. Айтиб берасизми?\n— Жоним билан! Фақат… Олдин бир савол берсам майлими?\nСусанна ялт этиб менга боқди.\n— Қанақа савол?\nБир муддат ер чизиб турган бўлдим-у, таваккалига дилимдагини тилимга кўчирдим.\n— Кечирасиз-у, иккала сийнангиз ҳам соғми?\n— Нима? — бу саволим уни росманасига ҳушёр торттирганди. Қошлари чимирилиб бирпас каловланиб қолди. — Бу нима деганингиз? Тушунмадим.\n— Ишонинг, — дедим лаб тишлаб. — Мен бу саволни шунчаки бермадим. Бир кун келар, албатта, тушунтириб берарман. Ҳозир эса жавобингиз мен учун жудаям зарур.\n— Майли, — ниҳоят тағин кулимсиради Сусанна. — Жа билгингиз келаётган бўлса айтаман. Соппа-соғ.\n— Худога шукр-ей! — шу жавобдан кейингина кўнглимдаги баъзи ғуборлар тарқаган каби енгил тортдим ва Сусаннага қаттиқроқ тикилдим. — Мана шу керак эди. Энди рухсат берсангиз, ўзим ҳақимда гапириб берсам.\n— Албатта. Кутяпман.\nЎзимга қолса бу маҳзун ҳикоямни тинглашни ҳеч кимга раво кўрмаган бўлардим. Бироқ Сусаннанинг илтимосини рад этолмайман.\nНафас ростлаган бўлдим-да, истар-истамас сўзлай бошладим…\nОрадан бир ҳафта ўтди. Биз Сусанна билан ҳар куни кечқурун учрашардик. Шу орада бир-биримизга жуда яқин бўлиб қолдик. Мен у сал кечика бошласа, хавотирланадиган, у эса кечикканидан хижолат тортиб мендан узр сўраб қўядиган бўлди. У билан кечган ҳар бир лаҳзани кўзларимга сурсам арзигудек қимматли эди.\nБу ёқда бозор ҳам илгаригидан-да юришиб кетди. Теримга сиғмай кунора янги-янги «мол»лар олиб келадиган бўлдим. Бир қилиғим ёқдими, ёнимдаги рақобатчиларнинг мижозлари ҳам мендан буюм харид қиладиган бўлишди. Хуллас, ишларим юришгандан юришиб кетди.\nШундай кунларнинг бирида биз Сусанна билан тағин учрашдик. Унинг қовоғи уйилган, нимадандир норози эди. Бу ҳолатини кўриб жон-поним чиқиб кетаёзди.\n— Нима бўлди? — сўрадим унинг икки елкасидан маҳкам тутиб. — Ким хафа қилди?\n— Ҳеч ким, — деди Сусанна совуққонлик билан. — Квартирамдан чиқиб кетишим керак. Қўйишмаяпти.\n— Ким қўймайди?\n— Галя опа деганникида ижарада турардим. Уни сиз ҳам кўргансиз. Яқинда мени ўғлига турмушга чиқишга ундаганди. Унамадим. Ахир, ўзимга ёқмайдиган одамга қандай турмушга чиқай? Бунинг устига пиёниста, танбал бўлса. Қисқаси, шундан кейин мен билан тескари бўлиб қолишди ҳаммалари. Энди чиқиб кетмасам бўлмайдиганга ўхшайди.\n— Шунақами? Вой ифлослар-ей! Кўрсатинг ўша ярамасни! Адабини бериб қўяман!\n— Йўқ, шарт эмас. Барибир Галя опа менга кўп яхшиликлар қилган. Ундай қилолмайман. Мабодо сизнинг ижарага қўядиган танишларингиз йўқми?\n— Ие, бу нима деганингиз? Сизни кўчада қўярмидим? Тўхтанг, мени чиндан севасизми?\n— Айтганман-ку буни!\n— Илтимос, яна бир марта айтинг!\n— Унда келинг, турмуш қурайлик! Иккаламиз менинг квартирамда яшайверамиз. Қачонгача хилватда учрашиб юрамиз, Сусанна? Йўқ деманг! Ахир, мени яхши биласиз-ку! Алдамаслигимни англаб турибсиз-ку!\n— Тўғри, — ўйга толди Сусанна. — Аммо бир нарса мени ўйлантириб турибди.\n— Нима? Гапираверинг!\n— Турмушга чиқсам, сизнинг динингизга ўтаманми?\nИккиланиб қолдим. Нима деб жавоб қилсам бўлади? «Ҳа» десам-чи? Унда нима бўлади? «Йўқ, мен бундай қила олмайман. Хайр» деса-ю, шартта кетиб юборса нима қиламан? Ҳолим не кечади?\n— Хўш, ўзингиз қандай фикрдасиз? — сўрадим таваккал.\n— Менми? — елка қисди. — Умуман айтганда қаршилик қилмаган бўлардим. Нима фарқи бор? Мен бунақанги масалаларга ҳайрихоҳман.\nБу гал ҳам Сусанна мени яна бир карра ҳайратдан ёқа ушлашга мажбур этди. Ахир бу иш ҳар бир ажнабий аёлнинг қўлидан келмаслигини кўп эшитганман! Сусанна бўлса, осонгина рози бўлди. Наҳотки, дунёда у каби очиқкўнгил аёллар ҳам бўлса? Ахир у ўз бахти учун, мен учун ўзлигидан кечмоқчи!\n— Раҳмат сизга! — дедим азбаройи кўнглим бўшаганидан аранг ўзимни тутиб. — Сиз ҳақиқий мард аёл экансиз! Мен умримнинг охиригача пойингизга тиз чўкиб яшасам арзийди.\n— Қўйсангиз-чи, — кулди Сусанна. — Севган кўнгилнинг хоҳиши бу. Агар инсон кимнидир қаттиқ севса, суюклиси учун жонини фидо қилишга шай туради.\n— Унда шошилайлик! — дедим юрагим қинидан чиққудек дукиллаб. — Ортга сургандан нима фойда? Ҳозир борамиз-у, турмуш қурамиз.\n— Кейин? Билмадим. Менинг квартирамга кўчиб ўтасиз.\n— Йўқ, кейин театрга тушамиз. Ана ундан сўнг квартирага борамиз. Маъқулми?\n— Розиман. Театр бўлса театр-да!\n— Кетдик унда!\nБиз бир-биримизга ўтли тикилганча қўлтиқлашиб кўзланган манзил томон жўнадик.\nДобавить комментарий Отменить ответ\tВаш e-mail не будет опубликован. Обязательные поля помечены *Комментарий Имя * E-mail * Сайт Пожалуйста, введите ответ цифрами:18 + 12 = Диққат! Диққат!\nБугун ўқилган саҳифалар: 14 914Бугун кирувчилар сони: 3 530Кеча кирганлар сони: 15 342 Copyright © hordiq.uz 2017. Barcha huquqlar himoyalangan.


Тошкент шаҳар ҳокими ўринбосари: «Ноқонуний реклама конструкцияларини ким ўрнатди, уларнинг жавобгарлик даражаси қандай?» - Daryo\n21:15, 25.04.2021 14247\nТошкент шаҳар ҳокими ўринбосари: «Ноқонуний реклама конструкцияларини ким ўрнатди, уларнинг жавобгарлик даражаси қандай?»\nТошкент шаҳар ҳокими ўринбосари Фурқат Маҳмудхўжаев ҳуқуқ-тартибот идоралари пойтахтда ноқонуний реклама конструкциялари пайдо бўлгани, лекин бунга ҳеч ким эътибор бермаганига ҳуқуқий баҳо бериши кераклигини айтди. Бу ҳақда у ташқи реклама баннерлари билан боғлиқ муаммолар тўғрисида Тошкентда ўтказилган очиқ мулоқотдан сўнг «Ўзбекистон 24» телеканалига маълум қилган.\n«Бугун биз бир-бирига қарама-қарши фикрларни эшитдик. Бу тўғри ва нормал ҳолат. Айтадилар-ку, ҳақиқат — ўртада. Ушбу очиқ мулоқот бизга олтин ўрталикни топишга ёрдам беради. Жуда тўғри гапирилди. Шундай ноқонуний қурилмалар пайдо бўлган экан, нега шу вақтгача ҳеч ким бунга эътибор қаратмади ва нима учун шу пайтга келиб энди ҳаракат қилишни бошладик? Дарҳақиқат, бу фикрга қўшиламан, ҳуқуқ-тартибот идоралари ушбу фаолиятга ўз баҳосини беради деб ўйлайман. Бошқа томондан, ушбу конструкцияларни ким ўрнатди? Уларнинг жавобгарлиги қай даражада?» — деган Фурқат Маҳмудхўжаев.\nЭслатиб ўтамиз, Тошкент шаҳрида 8 апрелдан бошлаб реклама конструкцияларини оммавий бузиб ташлаш ишлари амалга оширилмоқда. Ташқи реклама объектларининг эгалари конструкциялар қонун бўйича ўрнатилгани, «снос» бўйича кўрсатма «юқоридан» бўлганини маълум қилган. Тадбиркорлар ҳозирга қадар 300 дан ортиқ баннерларни олиб ташлаган ҳукуматнинг ҳаракатини ноқонуний деб атаб, бу борада тушунтириш талаб қилмоқда.\nСавдо-саноат палатаси реклама баннерлари нима сабабдан бузилаётганига ойдинлик киритиш мақсадида Тошкент ҳокимлигига сўров юборди. Монополияга қарши курашиш қўмитаси Тошкент шаҳрида жойлашган 6630 та конструкциянинг 3207 таси ёки 50 фоизга яқинида камчилик аниқланганини маълум қилди.\nМавзуга доир: Тошкентдаги ташқи реклама объектлари нега бузилмоқда? Ҳар бир соҳа мутасаддилари бунга жавоб берди\n07:17, 25.09.2021 145795\n15:11, 27.09.2021 145835\n20:27, 08.10.2021 127367\n15:56 Бугун 613\n15:41 Бугун 1229\n15:27 Бугун 1357\n15:12 Бугун 1695\n22:19, 17.10.2021 79631\n07:34, 17.10.2021 76368\n19:20, 17.10.2021 64909\n13:49, 16.10.2021 61287


Бу мўътабар тупроқда юзлаб таниқли алломалар, олимлар, шоиру бахшилар камол топган. Улар ўз ақл-заковати билан нафақат юртимиз, балки бутун дунё илм-фани ривожига улкан ҳисса қўшганлар.\nБинобарин, Хоразм Маъмун академияси ҳам шу ерда ташкил этилган. Манбаларда бундан минг йил олдинроқ илмий фаолият олиб борган бу илм маскани турли соҳалар бўйича 40 дан зиёд алломани, улардан сабоқ олган 360 талабани ўз бағрида жамлагани қайд этилади. Академияда давр нуқтаи назаридан кашфиётга молик илмий тадқиқотлар олиб борилган, ихтиролар яратилган. Ушбу муассаса қисқа муддат фаолият юритган бўлса-да, юксак салоҳияти билан жаҳон илм-маърифатига беқиёс таъсир кўрсатди.\nПрезидентимиз Ислом Каримовнинг 1997 йил 11 ноябрдаги “Хоразм Маъмун академиясини қайтадан ташкил этиш тўғрисида”ги Фармони асосида инсоният тарихидаги илк илм-фан марказларидан бўлган академиянинг фаолияти қайта йўлга қўйилгани она-заминимизда яшаб ўтган минглаб буюк алломаларимиз, умуман, аждодларимиз хотирасига кўрсатилган юксак эҳтиром рамзидир. Академиянинг 1000 йиллик тўйи халқаро миқёсда кенг нишонлангани ҳам бу борадаги эзгу ишлар сирасига киради. Шу жумладан, қайта ташкил этилган академия мамлакатимиз илмий салоҳиятини янада мустаҳкамлаш, илм-фанда янада юксак чўққиларни эгаллашда муҳим ўрин тутади. Ўзининг 18 йиллик фаолияти мобайнида академия Хоразмнинг тарихи, миллий давлатчилигимиз асослари, вилоятнинг тарихий ва археологик ёдгорликлари, ўзига хос маданиятини ўрганиш, ҳудуддаги экологик ҳолат, ер ва сув ресурслари, қишлоқ хўжалиги соҳасида иқлим ҳамда тупроқ шароитига мос янги навлар яратиш каби бир қатор тадқиқот ишларини бажариб келмоқда. Чунончи, устувор илмий йўналишлар бўйича 11 лойиҳа доирасида\n40 дан ортиқ илмий ходимлар, жумладан, 4 нафар фан доктори, 20 нафар фан номзоди илмий изланишларини давом эттирмоқдалар. Айни пайтда 10 дан зиёд олий таълим муассасалари билан ҳамкорлик тўғрисида битим тузилган бўлиб, унга кўра, илм-фан ютуқлари ижтимоий соҳа, айниқса, таълимга кенг татбиқ этилаётир.\nҲозирги кунда асосий қишлоқ хўжалиги экинларининг шўрга чидамлилигига оид барча маълумот тўпланди. Шу мақсадда 22 нав ғўза, 6 нав соя, кроталярия, мош, 10 хил бамия, 2 нав хашаки нўхат ва топинамбур экилиб, синовдан муваффақиятли ўтди. Вилоят миқёсида нисбатан янги ҳисобланган кузги жавдар етиштириш технологияси яратилишини ҳам тадқиқотларимизнинг ижобий натижаси сифатида қайд этиш мумкин.\nКейинги йилларда Ҳазорасп туманининг Тупроққалъа массивида жойлашган бронза даври манзилгоҳи — Шарофат, антик ва илк ўрта асрлар даврига оид Тошқалъа-2 ёдгорликлари, Уч Ўчоқ тепалиги ва Мешекли қўлтиғида археологик қазиш ишларини олиб бордик. Қадимий кулоллик маркази саналмиш Хумбузтепа ёдгорлигида зардуштийлик дини билан боғлиқ оташгоҳни ўрганишга, зарур маълумотларни тўплашга эришдик. Осориатиқаларимизни асл ҳолича асраш борасида ҳам илмий изланишлар талаб этилади. Шу боис меъморий обидаларнинг пойдеворлари, ер устки қурилмалари ва ёғоч унсурларининг техник ҳолатини аниқлашга эътибор қаратганмиз. Ичан-Қалъа ҳудудидаги меъморий обидаларда геодезик кузатув ишлари якунланди. Шу асосда тарихий ёдгорликларни таъмирлаш бўйича илмий тавсиялар ишлаб чиқиб, амалиётга жорий қилдик. Ушбу усул термитлар хавф солган биноларни зарарсизлантириш мақсадида Хива шаҳридаги тарихий обидалар ва хонадонларда синаб кўрилди. “Термитларга қарши курашда энтомопатоген замбуруғлардан ем-хўрак сифатида фойдаланиш” мавзуида патент олинганлиги эса аждодлардан мерос обидаларни авайлаб асрашда муҳим аҳамиятга эга.\nАйни пайтда Хоразм Маъмун академияси томонидан жаҳоннинг 20 га яқин хорижий илмий марказлари билан ҳамкорлик алоқалари ўрнатилган. Жумладан, ўтган йиллар мобайнида Ҳамдўстлик давлатлари, Саудия Арабистони, Малайзия, Хитой ва кўпгина мамлакатлардан олимлар делегациялари академияга ташриф буюриб, ҳамкорликда қилинадиган ишлар муҳокама этилди. Академиянинг бир қатор ёш олимлари Ҳиндистонда малака оширишди. Олимларимизнинг илмий лойиҳалари Малайзия, Хитой, Германия давлатлари илмий марказларига, ЮНЕСКО ташкилоти ва Жаҳон банкига тақдим қилинди.\nМухтасар айтганда, академия илмий жамоаси турли соҳаларда фундаментал, илмий-техник ва инновацион тадқиқотлар олиб бориш билан бирга, Кадрлар тайёрлаш миллий дастурини бажариш, миллий истиқлол ғояси, аждодлардан фахрланиш, ватанпарварлик туйғуларини ёшлар онгига сингдириш, иқтисодиётни барқарорлаштириш, хорижий мамлакатларга Ўзбекистон илм-фани ютуқларини тарғиб қилишда муносиб ҳисса қўшмоқдалар. Илмий изланишлар бундан кейин ҳам изчил давом эттирилади. Зеро, бунга юртимизда барча шарт-шароит яратилган.\nХоразм Маъмун академияси раиси вазифасини бажарувчи.\nМазкур рукндаги бошқа мақолалар: « Миллий ахборот-кутубхона ҳафталиги бошланди\tТаълим соҳасидаги ҳамкорлик изчил ривожланмоқда »


2013 йил 7 февраль куни Ўзбекистон Банклар Ассоциациясида Ўзбекистон лизинг берувчилар Ассоциациясининг мажлиси бўлиб ўтди. Тадбир доирасида Ўзбекистон лизинг берувчилар Ассоциацияси 2012 йил якунларини муҳокама қилинди ва 2013 йил учун мамлакат лизинг бозороини ривожлантиришнинг устувор йўналишлари белгилаб олинди.\nМажлисда Ўзбекистон Республикаси Олий Мажлиси Қонунчилик Палатаси, Молия вазирлиги, Бош Прокуратураси ва Кредит бюроси вакиллари, шунингдек лизинг компаниялари ва тижорат банклари ходимлари иштирок этдилар.\nТадбир давомида Ўзбекистон лизинг берувчилар Ассоциацияси Бош директори З.Мустафоев республика лизинг бозорини ривожланитиришнинг долзарб омиллари ҳақида тўхталди, бунда мамлакатимизда лизинг бозори бўйича қонуний асос мавжудлиги, барқарор иқтисодий ўсиши ва лизинг берувчиларнинг фаоллиги натижасида лизинг хизматларининг миқдорининг тинимсиз ўсишини алоҳида таъкидлади.\nШундай қилиб, 2012 йил якунлари бўйича республикада лизинг хизмати бозорида умумий қиймати 590 млрд сўмни ташкил этган 7мингдан ортиқ битим имзоланди. Ўтган йил билан таққослаганда бу кўрсаткич 22%га ошган. 2012 йил якунлари бўйича лизинг операцияларининг умумий портфели 1 трлн 297 млрд сўмдан ошиб кетди.\nЛизингга берилаётган объектлар орасида асосий улушни (33,1%) қишлоқ хўжалиги техникаси эгаллайди. Шунингдек, битимларнинг салмоқли қисмини автотранспорт (29,4%), технологик воситалар (24,4%) ва мулкий комплекслар кўринишидаги кўчмас мулк (13,1%) ташкил этади.\nБундан ташқари, мажлис давомида лизинг берувчилар – банклар ва лизинг компаниялари миқдорининг йилдан йилга ўсиши алоҳида таъкидланди.. 2012 йилда лизинг бозорида 99 лизинг берувчи ўз фаолияти амалга оширди, улардан 73 таси лизинг компаниялари ва 26 таси тижорат банклари.\nТаъкидлаш жоизки, 2012 йилда лизинг бозорида барча битимларнинг чорак қисмидан кўпроғи (26,4%) Тошкент шаҳрида тузилган. Бу соҳада фаоллик, шунингдек, Самарқанд ва Тошкент вилоятларида ҳам кузатилади – бутун лизинг операцияси умумий миқдорида бу минтақалар улуши 11,4% ва 9,9%ни ташкил этади.\n18 Fevral, Dushanba, 2013 Leave a Comment on Ўзбекистон лизинг берувчилар Ассоциацияси 2012 йил якунларини муҳокама қилди ва сектор ривожланиши истиқболларини белгилаб олдиТадбирлар


“Ўқитувчилар қоғозга кўмилиб қолган. Ишонмасангиз, мана исботи!” – mulkdor.com\n“Ўқитувчилар қоғозга кўмилиб қолган. Ишонмасангиз, мана исботи!”\nFebruary 22 2018, 09:02 ЖамиятИлм-фанИнсон ҳуқуқлариМақолаларЎзбекистон\n“Мен Самарқанд вилоят, Пахтачи туманидан мактуб йўлламоқдаман. Нафақат Самарқанд, балки бутун республикада мактаб ўқитувчилари қоғозга кўмилиб қолган. Айниқса, 2005 йилдан кейин педюклама ва устама деган нарсалар пайдо бўлгач, қоғозбозлик авж олиб кетди. Масалан, мен конспектдан ташқари қуйидаги ҳужжат ва дафтарларни тўлдириб боришим керак:\n1. Юклама иш режаси.\n2. Дарс таҳлили дафтари.\n3. Мавзу тақвим-режаcи.\n4. Бўшлиқлар устида ишлаш дафтари.\n5. Ўқувчилар билан индивидуал ишлаш дафтари.\n6. Тўгараклар журнали.\n7. Тўгарак учун алоҳида конспектлар дафтари.\n8. Синф журнали.\n9. Ота-оналар билан алоқа дафтари.\n10. Синф раҳбарлиги ҳужжатлар йиғма жилди.\n11. Услубий бирлашма ҳужжатлар йиғма жилди\n12. Услубий бирлашма йиғилиш баённома дафтари.\n13. Чораклар бўйича синфлар кесимида тестлар банки.\n14. Назорат иши дафтарлари.\n15. Устама ҳужжатлар йиғма жилди.\n16. Ўқув семинар машғулотлар дафтари.\n17. Тарбиявий соатлар учун конспект дафтари.\n18. Қизлар билан ишлаш дафтари.\n19. Бўш ўзлаштирувчи ўқувчилар билан ишлаш дафтари.\n20. Иқтидорли ўқувчилар билан ишлаш дафтари.\n21. Микроучасткада аҳолини рўйхатга олиш дафтари.\n22. Ўқувчилар табеллари.\n24. Фан айланма дафтарлари.\n25. Ўқитувчи аннотация дафтари…\nБу рўйхатни яна узоқ давом эттириш мумкин. Дарс ўтганим ва азиз умримни шунча бекорчи ҳужжатларга бағишлаганим учун ойига бор-йўғи 500 минг сўм маош беришади.\nДеярли ҳар куни мактабга халқ таълими вазирлигидан тортиб, туман халқ таълими бўлимигача, қолаверса, туман ҳокимлиги, прокуратура, молия ва ҳоказо ташкилотлардан текширувчилар келади. Текширувчилар дарс жараёнига бостириб кириб, юқорида айтилган ҳужжатларни сўрайди. Ўқитувчилар гап эшитмаслик учун дарс ўрнига охири йўқ ҳужжатларни тўлдириш билан машғул бўлади ва шу боис ҳам дарс сифати пасайиб кетмоқда. Энг қизиғи, икки ой пахта теримида юрганимизда, бу текширувчилар қорасини кўрсатмайди. Ёки савлат тўкиб келган текширувчилар “Бечора ўқувчилар нега дарсда пальтода ўтирибди, синфхоналар нега иситилмаяпти?” деб ўлақолса сўрамайди.\nОхирги 2 йилда қоғозбозлик янада кучайиб кетди. Ўқитувчи қойиллатиб дарс ўтса-ю, юқорида зикр қилинган дафтарларни тўлдирмаса, интизомий жазоланади. “Маошингнинг ярми дарс учун, ярми юклама ва устама учун! Ҳужжатларинг жойида бўлиши керак”, деб таъна қилишади. Дарсни ҳам четга суриб қўйиб, мажлисларда қатнашишга мажбурлигимизни айтмай қўяқолай!\nБу аҳвол қачонгача давом этаркан? Ўқитувчи қачон фойдасиз ҳужжатбозликдан халос бўларкан?”


Европа Иттифоқи Россияга нисбатан санкциялар муддатини 6 ойга узайтирди\nРоссия ташқи ишлар вазирлиги АҚШ томонидан Россияга нисбатан санкцияларнинг кенгайтирилиши барча соҳалардаги икки томонлама алоқаларга “жиддий таҳдид солмоқда”, деб ҳисоблашини билдирди.\nХабарда айтилишича, 22 июнь куни Россия Ташқи ишлар вазири Сергей Лавров Давлат котиби Рекс Тиллерсон билан телефонда суҳбатлашган ва санкциялар масаласини муҳокама қилган. АҚШ Конгресси шу ҳафтада Россиянинг яна 38 ширкатига нисбатан санкцияларни қабул қилган эди.\nАйни пайтда Европа Иттифоқи ҳам 22 июнь куни Брюсселда ўтган давлат раҳбарлари саммитида Россияга нисбатан санкцияларни олти ойга узайтирди. Бу ҳақда маълум қилган Европа кенгаши раиси Дональд Туск:\n-Анъанага кўра, Германия канцлери ва Франция президенти Украинадаги вазият ҳамда Минск шартномаси шартларини амалга ошириш жараёни тўғрисида маълумот бериб келадилар. Бу ҳисоботлар бизга Россияга нисбатан санкцияларни олти ойга узайтирш кераклигини кўрсатади, -деб айтди.\nҒарб давлатлари 2014 йил баҳорида Россия Украина таркибида бўлган Қрим ярим оролини аннекция қилгани ортидан жорий этган санкциялар муддати 31 июлда якунланиши лозим эди.\nЕвропа Иттифоқи раҳбарияти Россия 2015 йилда Франция ва Германия воситачилигида Минскда ўтган музокараларда эришилган келишувларни бажариш учун етарли даражада ҳаракат қилмаяпти, деб ҳисоблайди.


Бола тарбиясига оид кўрсатмалар (19)\nBy Зубайр Исмоил on 10/14/2018 БОЛА ТАРБИЯСИ БОЛА ТАРБИЯСИГА ОИД КЎРСАТМАЛАР МАҚОЛАЛАР\n«Аллоҳ сенга ато этган мол-давлат билан (аввало) охират (ободлигини) истагин ва дунёдан бўлган насибангни ҳам унутма. Аллоҳ сенга яхшилик қилгани каби сен ҳам (Аллоҳнинг бандаларига) яхшилик қил қил. Ерда (зулму зўравонлик билан) бузғунчилик қилишга уринма. Чунки Аллоҳ бузғунчи кимсаларни суймас» [Қасос: 77].\nУшбу ояти карима инсоний хулқ-атвордаги мувозанат меъёри, тананинг моддий ва табиий истакларини ҳурмат қилиш, танага ғамхўрлик кўрсатиш, ҳаётнинг барча жабҳаларига эътибор қаратиш ҳақида сўз юритади, шунингдек, абадият ва боқийлик диёри бўлмиш охират тўғрисида фикр юритиш ва амал қилишга чорлайди.\nДарҳақиқат, Аллоҳ таоло инсонни табиий майл-истаклар, ақл, хоҳиш, ва ҳис-туйғулардан иборат мукаммал мавжудот қилиб яратди. Соғлом тарбия руҳий ва жисмоний қадриятлар ўртасида узилиш пайдо бўлмаслиги ва шахс мувозанатига путур етмаслиги учун инсоннинг моддий, жисмоний, ақлий ва руҳий эҳтиёжларини инобатга олган ва уни охират ҳаётига боғлашга эътибор қаратган тарбиядир. Дарҳақиқат, Ислом таркидунёчилик ва танани ўз ҳуқуқларидан маҳрум этишни рад этди ва талай аҳкомлари ва кўрсатмаларида баданни парвариш қилиш ва унга эътибор қаратишга чақирди.\nЮқорида зикр қилинган оят ва бошқа муфассал оятлар шуни кўрсатадики, Ислом дини еб-ичиш, даволаниш, кийиниш, уй-жой қилиш, қовушиш ва ҳоказо баданнинг эҳтиёжларини қондиришга буюради ва буларни инсон учун таъминланиши лозим бўлган ҳаётий заруратлар деб ҳисоблайди.\nШунга кўра, исломий тарбия ушбу тушунчаларни боланинг ақли ва руҳиятига сингдиришга ҳаракат қилади. Фарзандларга жисмоний тарбия бериш масъулияти ота-оналар зиммасига тушади. Ислом динининг болага жисмоний жиҳатдан эътибори онасининг қорнида бир томчи уруғ бўлган пайтидан бошланади. Исломий таълимотлар бола хилқати комил ва чиройли кўринишда бўлиши учун ҳомиладор онани турли таомлар тановул қилишга тарғиб қилади.\nШунингдек, «Зарар бериш ҳам йўқ, зарар кўриш ҳам йўқ» деган ҳадиси шарифдан келиб чиқиб Ислом шариати ҳомилага зарар етказиши мумкин бўлган ҳар қандай нарсани ҳаром қилади. Бинобарин, бу кўрсатмалар ҳомиладор оналарни бугунги кунимизда аксарият ҳолларда боланинг майиб-мажруҳ бўлишига, унга жисмоний ва руҳий зарар етишига сабаб бўлувчи дориларни, ҳомиладорликдан сақлайдиган баъзи дори воситаларини истеъмол қилишдан аввал яхшилаб мулоҳаза қилишга чорлайди. Болага зарар етказиш, унинг хилқатига путур етказиш ҳаром амал бўлиши билан бирга шаръий масъулият ҳамдир. Бола туғилгач эса ота-оналарнинг унга ғамхўрлик қилиш ва болаларга хос бўлган турли касалликлардан муҳофаза қилишдаги шаръий масъулиятлари бошланади.\nАксар оталар болани касалликдан ҳимоя қилиш воситалари билан таъминлашда бепарволик қиладилар ёки болада вақти-вақти билан намоён бўладиган баъзи касаллик ҳолатларига эътиборсиз қарайдилар. Натижада бу ҳолат авж олиб, даволаш мушкул бўлган оғир дардга айланади. Ота фарзандларини касалликлардан сақлашга, уларни керакли озиқ-овқат ва дори-дармон билан таъминлаш орқали уларнинг саломатлигини муҳофаза қилишга шаръий жавобгардир. Бу ўринда иқтисодий қурби етмагани сабабли ёки болалар соғлигини сақлашга ихтисослашган давлат муассасаларидан ёрдам ололмагани туфайли чорасиз қолган оталардан бошқаси узрли саналмайди.\nОта-она болани Ислом эътибор қаратишга ундаган саломатликни сақлашга ёрдам берадиган чиройли урф-одатларга ўргатишлари лозим. Аллоҳ таоло айтади: “Эй Одам болалари, ҳар бир ибодат чоғида зийнатланингиз (яъни тоза либосда бўлингиз) ҳамда (хохлаганингизча) еб-ичаверинглар, фақат исроф қилманглар. Зотан, У исроф қилгувчи кимсаларни севмас” [Аъроф: 31].\nБолаларни, юқоридаги оятда айтилганидек, еб-ичиш, кийиниш ва моддий сарф-харажатларда исроф қилмасликка тарбиялаш ўша одатлар жумласидандир.\nШунингдек, болани бадан, кийим, уй ва атроф-муҳит тозалигига эътибор берадиган, дид билан овқатланадиган ва кийинадиган қилиб тарбиялаш лозим. Аллоҳ таоло айтади: «…Аллоҳ сизларни машаққатга солишни истамайди, балки сизларни поклашни ва шукр қилишларингиз учун сизларга Ўз неъматини комил қилиб беришни истайди» [Моида: 6].\n«Айтинг, (эй Муҳаммад): «Аллоҳ бандалари учун чиқарган безак (либосларни) ва ҳалол-пок ризқларни ким ҳаром қилди?!» Айтинг: «Улар (яъни безак ва ҳалол ризқлар) дунё ҳаётида иймон эгалари учун (бўлиб, кофирлар ҳам уларга шерик бўлур), қиёмат кунида эса фақат (мўминларнинг) ўзларига хосдир». Биладиган қавм учун оятларни мана шундай муфассал баён қилурмиз» [Аъроф: 32].\nИслом куч-қувват ва довюраклик динидир. Шунинг учун, Аллоҳ таоло қуйидаги оятда мусулмонларни ҳар қандай куч-қувват воситаларини ҳозирлашга, жисмоний жиҳатдан чиниқишга буюради: «(Эй мўминлар), кофирларга қарши имконингиз борича кучларни тайёрлаб қўйингиз…» [Анфол: 60].\nШунинг учун болани жисмоний чиниқишга эътиборли қилиб тарбиялаш, унинг юрагига жасурлик руҳини сингдириш баркамол авлод етиштириш ва уммат барпо қилишнинг энг асосий тамойилларидан бири бўлди. Бундан ташқари болада кучлилик ва довюраклик руҳиятининг бўлиши ёш бола ёки ўсмирнинг соғлигини сақлаш, шахсиятини ўстириш ва қийинчиликларни енгиб ўтишда ўзига бўлган ишончни сақлаб қолишга таъсири ҳам каттадир.\nСаҳобадан нақл қилинган ривоятда: «Болаларингизга сузишни ва камондан ўқ узишни ўргатинг…» дейилади.\nСпорт ва жисмоний тарбияга эътибор қаратишга ундайдиган омиллардан бири Пайғамбаримиз Муҳаммад соллаллоҳу алайҳи ва салламнинг амалий сийратларидир. Расулуллоҳ соллаллоҳу алайҳи ва саллам чавандоз ва жангчи киши бўлиб, гоҳида от чоптириш мусобақаларига қатнашар, аксар ҳолларда пойгада ютиб чиқар эдилар. У зот қатнашган мусобақаларнинг бирида туялари пойгада бой бергани ҳам зикр қилинган.\nРасулуллоҳ соллаллоҳу алайҳи ва саллам саҳобалари ўртасида мусобақалар уюштирар, улардаги куч, чиниқиш ва довюраклик руҳиятини қўллаб-қувватлаш учун ғолибларни совғалар билан тақдирлар эдилар.\nУ зот куч-қувват ва ғолиблик билан танилган Рукона исмли киши билан кураш тушиб, уни енгган эдилар.\nУйқу инсоннинг жисмоний, ақлий ва руҳий ҳаётидаги асосий унсурлардан биридир. Вақтни қадрига етиш, болани эрта ухлаб, эрта уйғонишга одатлантириш унинг жисмоний ва руҳий саломатлигини, вақтидан унумли фойдаланишини таъминлайдиган муҳим тарбиявий унсурлардан саналади.\n Ушбу ҳадисни Шофеий «Умм» китобида (8/639), Молик «Муватто»да (2/745) ва Байҳақий (11718) Яҳё Мозинийдан ривоят қилишган.\n Албоний заиф деган. Қаранг: «Заифа» (8/334). Аммо камондан ўқ отишга тарғиб қилган саҳиҳ ҳадис бор. Қаранг: «Саҳиҳи Муслим» (1917).\n Ушбу мазмундаги ҳадисни шайхулислом Ибн Таймия «Мустадрак алал мажмуъ»да (1/221) ривоят қилиб, «ҳадиснинг санади яхши» деган. Албоний ҳадисни «Ирвоул ғалил»да (1503) Муҳаммад ибн Али ибн Язид ибн Руконадан ривоят қилиб, «ҳасан ҳадис» деган.\nAvvalgi maqolaЖамоавий зикрлар: Салафи солиҳларнинг жамоавий тарзда зикр ва дуо қилишга бўлган муносабатлари (3)\nKeyingi maqola Фарзандда Аллоҳ ва Расулига муҳаббат уйғотиш (2)


Ўзбекистон Халқаро кинокомиссиялар ассоциациясининг расмий аъзосига айланди » Ўзбекистон янгиликлари – Zamin.uz\nMarche du Film кинобозорида Ўзбекистон ёшлар иттифоқи ҳамда Туризмни ривожлантириш давлат қўмитаси томонидан очилган миллий павильонда Халқаро кинокомиссиялар ассоциацияси (AFCI) президенти билан учрашув бўлиб ўтди.\nУнда Ўзбекистон миллий кинокомиссияси ушбу нуфузли халқаро ассоциацияга аъзо бўлди. Бу ҳақда Туризмни ривожлантириш давлат қўмитаси матбуот хизмати хабар берди.\nAFCI президенти Жесс Коноплиа Марказий Осиёда биринчи ҳисобланган Ўзбекистон миллий кинокомиссиясига аъзолик сертификатини топширди.\nУчрашув давомида Ўзбекистоннинг хорижий кинолойиҳаларни амалга ошириш (копродакшн) салоҳияти ҳамда кинолокациялари жозибадорлиги тақдим қилинди. Бундан ташқари ассоциация билан истиқболли ҳамкорлик хам муҳокама қилинди.\nAFCIʼга аъзо бўлиш билан Ўзбекистон миллий кинокомиссияси бутун дунёдаги кинокомиссиялар маълумотлари базасига киритилади, жаҳоннинг энг йирик продюсерлари ва кинокомпаниялари шу ассоциация орқали Ўзбекистонни суратга олиш учун манзил сифатида кашф қилади.\nБундан ташқари, маҳаллий киномутахассислар ўз тажрибаларини оширишлари учун хорижий конференция ва ўқув машғулотларига жалб қилинишади.\nМаълумот учун, штаб квартираси АҚШнинг Лос Анжелес шаҳрида жойлашган Халқаро кинокомиссиялар ассоциацияси (AFCI)га дунёдаги 300 дан ортиқ кинокомиссиялар аъзо бўлган.\nМарказий Осиё минтақасида биринчи бўлиб AFCIʼга аъзо бўлган Ўзбекистон миллий кинокомиссияси 2018 йилда Ўзбекистон Республикаси Президентининг қарори билан Ўзбекистон ёшлар иттифоқи ҳаммуассислигида ташкил қилинган эди.\nЯнгиликлар » Маданият » Ўзбекистон Халқаро кинокомиссиялар ассоциациясининг расмий аъзосига айланди\n06:00 «Milliy» телеканалида диний-тарихий мавзудаги иккита телесериал намойиш этилмайдиган бўлди


Ташкенттеги айырықша жағдай: Ўақыя орнында излеў-қутқарыў жумыслары жуўмақланды » KarInform\nТашкенттеги айырықша жағдай: Ўақыя орнында излеў-қутқарыў жумыслары жуўмақланды\nАйырықша жағдайлар министрлиги Ташкент метрополитени Юнусобод жолының жаңадан қурылып атырған бөлиминде жүзеге келген айырықша жағдай бойынша гезектеги мағлыўматты жәриялады. Мәлим болыўынша, ҳәзирги ўақытта ўақыя орнында излеў-қутқарыў жумыслары жуўмақланған.\n«Ўақыя жүз берген орында алып барылған оператив излеў-қутқарыў жумыслары нәтийжесинде 6 пуқараның жансыз денеси топырақ астынан алып шығылды ҳәм олардың ким екенлиги анықланды. Излеў-қутқарыў жумыслары жуўмақланып, Комиссия жумысының дәслепки фазасы жуўмағына жетти.\nҲәзирги ўақытта Комиссия тәрепинен ҳәдийсениң себеплери ҳәм ақыбетлерин үйрениў және сапластырыў жумыслары жедел түрде даўам еттирилмекте, бул жағдайдың жүзеге келиўине себепши болған ҳәм жол қойған жуўапкер шөлкем ҳәм адамлар анықланбақта. Сондай-ақ, жойбарды әмелге асырыў процесинде усы ҳәм басқа кеўилсиз жағдайлардың қайталаныўының алдын алыў бойынша зәрүрли илажлар ислеп шығылмақта.\nБахытсыз ҳәдийсе ақыбетинде қайтыс болғанлар жасаў мәнзилине жеткерилди. Бөлип алып ислеўши-қурыўшы шөлкемлер тәрепинен олардың шаңарақ ағзалары ҳәм жақынларына 100 миллион сумлық дәслепки компенсация пуллары төлеп берилди. Соның менен бирге, әмелдеги нызамшылыққа муўапық, қосымша компенсация пуллары төлеп бериледи», -деп жазылған министрликтиң хабарында.\nЖағдай бойынша Ташкент қалалық прокуратурасы тәрепинен Өзбекстан Республикасы Жынаят кодексиниң 257-статьясының 2-бөлими «а» бәнти ҳәм 258-статьясының 2-бөлими «а» бәнти тийкарында жынаят иси ашылып, тергеў ҳәрекетлери алып барылмақта.\nТашкент метрополитениниң жаңа қурылып атырған б\n«Алматы-Нөкис» жөнелисиндеги автобус апатшылығында қ ...\nХожелиде халыққа ишимлик суўы орнына каналдың кир суўы бе ...\nНөкис қаласындағы күшли даўыл ақыбетлери бойы ...


Ўзбекистон тўқимачилик саноатига Хитойдан 240 млн долларлик инвестиция жалб қилинади - Халқ сўзи\nЎзбекистон тўқимачилик саноатига Хитойдан 240 млн долларлик инвестиция жалб қилинади\n15:12 15 Август 2018 Иқтисодиёт\nЎзбекистон тўқимачилик саноатида 14 та лойиҳани амалга ошириш учун Хитойдан 240 миллион долларлик инвестиция жалб этиш ҳаракатлари бошлаб юборилган. Бу ҳақда “Ўзтўқимачиликсаноат” уюшмаси раиси ўринбосари Бахтиёр Муҳаммадсаидов “Халқ сўзи” мухбири Саид Раҳмоновга маълум қилди.\n“Бугунги кунда хитойлик инвесторлар иштирокида умумий қиймати 220 миллион АҚШ долларилик 10 дан ортиқ лойиҳалар амалга оширилмоқда. Аммо бу мавжуд имконият даражасида эмас. Шунинг учун тез орада яна 14 та лойиҳани амалга ошириш, бунинг учун эса 240 миллион долларлик инвестиция жалб этиш юзасидан амалий саъй-ҳаракатлар олиб борилмоқда. Улар жинси ва пахмоқ матолар, тайёр кийим-кечаклар ишлаб чиқаришга йўналтирилади”, — дейди Бахтиёр Муҳаммадсаидов.\nТошкент шаҳрида ташкил этилган Ўзбекистон — Хитой бизнес форуми вақтида мазкур лойиҳалар тадбирда иштирок этаётган 30 дан зиёд хорижий компаниялар раҳбарларида қизиқиш уйғотган. Ҳозиргача бешта йирик компания билан бошланғич келишувларга эришилган.


Фуқаролик судларида кўриб чиқилаётган ишларнинг салмоқли...\n18.01.2020 17:53 0 1249\nЎзбекистон Республикаси Олий суди 2019 йил мобайнида фуқаролик ишлари бўйича судлар томонидан кўриб чиқилган бўйича ахборот берди. Олий маҳкама матбуот хизмати раҳбари Азиз Обидовнинг «Xabar.uz»га маълум қилишича, ўтган йили фуқаролик ишлари бўйича судларда жами 188 282 та иш кўриб чиқилди.\nМазкур рақам 2018 йилга таққослаганда фуқаролик низолари 13,3 фоизга камайганини кўрсатади.\nҲисобот даврида 124 млрд. сўмдан зиёд мажбурий тўловлар (вояга етмаган болалар учун алимент, иш ҳақи ва унга тенглаштирилган тўловлар, ёзма битимга асосланган ва қарздор томондан тан олинган талаблар, коммунал хизматлар бўйича қарздорлик тўловлари ва бошқалар) ни ундириш ҳақида 88 655 та суд буйруғи чиқарилди.\nУшбу кўрсаткичлар ўтган йилга нисбатан сумма бўйича 56,2 фоизга, суд буйруқлари сони бўйича эса 62,4 фоизга камайди.\nКўриб чиқилган фуқаролик ишлари бўйича 162 327 та ҳал қилув қарорлари чиқарилди. Ушбу қарорлар бўйича талабларнинг 86,2 фоиздан ортиғи қаноатлантирилди.\nФуқаролик судларида кўриб чиқилган ишларнинг салмоқли қисмини никоҳга оид масалалар ташкил этмоқда. Рақамлар ўтган йилга нисбатан анча пасайган бўлса-да, бироқ барибир хавотирли. Масалан, ҳал қилув қарори қабул қилинган даъво тартибидаги 134 893 та фуқаролик ишларидан 34 742 таси битимлар, 2 806 таси оталикни белгилаш, 4 617 таси уй-жойдан фойдаланиш ҳуқуқини йўқотган деб топиш, 3 474 таси ўзбошимчалик билан қурилган уй-жой ёки қурилмани бузишга оид бўлса, 37 104 таси никоҳдан ажратишга доир низолардир. Никоҳдан ажратишга оид кўрилган ишлар таҳлилига кўра, кўриб тамомланган 42 350 та ишнинг 22 187 таси бўйича даъво талаблари қаноатлантирилган (қонуний никоҳлар бекор қилинган), 14 917 таси бўйича даъво талабларини қаноатлантириш рад этилган (қонуний никоҳлар бекор қилинмаган), 2 327 та даъво бўйича ишни юритиш тугатилган ҳамда 2 874 таси кўрмасдан қолдирилган.\nҚарийиб 72 мингта фуқаролик иши сайёр суд мажлисларида кўриб чиқилди.\nБундан ташқари, Ўзбекистон Республикаси Олий суди Фуқаролик ишлари бўйича судлов ҳайъати томонидан назорат тартибида 1 024 та иш кўриб чиқилди. Бунда биринчи инстанция судлари томонидан чиқарилган 327 та қарор бекор қилинган бўлса, 117 та суд қарорлари ўзгартирилган.\nсуд фуқаролик суди


Ўзбекистон ва Россия Президентлари кўп қиррали ҳамкорликни янада кенгайтириш муҳим эканини таъкидладилар\nҲукумат 7 октябр 2021 587\nСуҳбат аввалида давлатимиз раҳбари Россия етакчисини таваллуд куни билан самимий муборакбод этиб, унга мустаҳкам соғлик, фаровонлик ва катта муваффақиятлар, дўст Россия халқига эга тинчлик-осойишталик ва бардавом равнақ тилади.\nМамлакатларимиз ўртасидаги кўп қиррали ҳамкорликни янада кенгайтириш масалалари кўриб чиқилди.\nҲамкорлик барча йўналишларда жадал ривожланиб бораётгани мамнуният билан қайд этилди. Ўзаро савдо ҳажми ва саноат кооперацияси кўлами муттасил ошиб бормоқда, жумладан, Ўзбекистон ва Россиянинг етакчи корхона ва банклари ўртасида янги лойиҳалар амалга оширилмоқда. «Спутник V» вакцинасини биргаликда ишлаб чиқариш йўлга қўйилди.\nМамлакатимизда Бутунроссия давлат кинематография институтининг хориждаги илк филиали очилди. Бундан ташқари, шу кунларда Тошкент шаҳрида Россияда таълим олишга бағишланган кўргазма ўтказилди.\nМамлакатларимиз етакчиларининг телефон орқали мулоқоти ҳар доимгидек илиқ, самимий ва дўстона руҳда ўтди.\n# Президент # Телефон орқали мулоқот # Россия


ЎзА - Дональд Трамп: COVID-19 сабабли президент сайлови бошқа вақтга кўчирилмайди\nАҚШ президенти Дональд Трамп 2020 йилда бўлиб ўтадиган президент сайловини кечиктириш ҳақидаги фикрларни рад этди ва уни тарғибот учун тайёрланган хабар, деб атади. “Известия”, газетасининг ёзишича, Трамп бу ҳақда 27 апрель куни Оқ уйда бўлиб ўтган матбуот анжуманида айтиб ўтган.\nКуни кеча АҚШ президентининг бу йил бўлиб ўтадиган сайловдаги эҳтимолий рақиби, собиқ вице-президент Жо Байден Трамп президент сайловини исталган баҳона билан бошқа вақтга кўчиришга уриниб кўришини таъкидлаган эди.\n“Мен ҳеч қачон сайлов санасини ўзгартириш ҳақида ўйламаганман. Бу менга нимага керак? 3 ноябрь. Бу жуда яхши сана. Мен ушбу сайловни сабрсизлик билан кутяпман”, — деди Трамп журналистларга.\nБундан ташқари, АҚШ раҳбари ушбу янгиликни Байденнинг сайловолди штаби томонидан “тарғибот учун ўйлаб топилган” хабари, деб айтди.\nАйрим экспертлар кейинги пайтда Оқ уй маъмурияти коронавирус билан боғлиқ вазиятни назоратга ололмаётгани сабабли мамлакат жамоатчилигида норозилик кайфияти пайдо бўлаётганини таъкидлашмоқда. Улар юзага келган аҳвол АҚШни ҳақиқий иқтисодий кризисга олиб келиши мумкин, демоқда. Демократлар эса президент сайловида Трампни мағлубиятга учратиш учун ушбу вазиятдан фойдаланиб қолмоқчи.


Ўйлаб кўрдингизми? 6 январ 2017 йил куни юлдузлар сизга нималарни ваъда қиларкин? 05.01.2017, 20:52 | Мунажжим Қўй (21. 03-20. 04) 6 январ куни ишларингизга Яратганнинг ўзи кушойиш беради, иншооллоҳ. Шахсий ҳаётингизда ҳам бахт олови гуркираши кутилади. Айниқса, тиббиёт, педагогика ва тижорат соҳасида тер тўкадиганларнинг ошиғи олчи бўлади. Молиявий аҳволингиз кечқурунга бориб албатта яхшиланади. Шундай экан, олдиндан хавотирга тушишга ўрин йўқ. Саломатлигингизни ҳар дақиқада назорат қилинг.\nБузоқ (21. 04-21. 05) 6 январ куннинг биринчи ярмидаёқ қарзлар ва солиқларни албатта тўлаб қўйишингиз лозим. Акс ҳолда муаммолар пайдо бўлиши тайин. Таваккалчиликка асосланган ҳар қандай иш ҳам сизни инқирозга юз туттириши аниқ. Аёлларимиз куннинг иккинчи ярмида гўзаллик салонига бориб келишлари тавсия этилади. Соғлиғингиздан ҳам тез-тез хабардор бўлиб туринг.\nЭгизаклар (22. 05-21. 06) 6 январ куни ишларингиз бароридан келиши фақат ўзингизга, ташкилотчилик қобилиятингизга боғлиқ эканини унутманг. Рақобатчилар билан кун бўйи пойга ўйнашингизга тўғри келади. Аммо ютиб чиқишингизни юлдузлар башорат қилишган. Муҳим ҳужжатларга имзо қўйишда ниҳоятда сергак туринг. Ёлғончи, иккиюзламачилар билан муносабат юритманг. Серқатнов йўлларда ҳам эҳтиёткорликни қўлдан берманг, жароҳат олишингиз хавфи бор.\nҚисқичбақа (22. 06-23. 07) 6 январ куни эрталабданоқ кайфиятингиз еттинчи осмонда бўлиши кутилади. Агар ишлар ўнгидан келиши, кўпроқ даромад киссага тушишини хоҳласангиз, муаммоларга ечим топишда фақат ўз кучингизга таянинг. Тадбиркорлар учун бугун янги лойиҳаларни ҳаётга тадбиқ этиш муваффақият келтиради. Шамоллашдан жуда эҳтиёт бўлинг. Бу хавф куннинг иккинчи ярмида раҳна солиши мумкин.\nАрслон (24. 07- 23. 08) Юлдузлар бугун қалбингизнинг туб-тубида беркиниб ётган яхши хислатлар, қобилиятни юзага чиқаришингизни маслаҳат беришади. Севимли хоббингиз бугун кутилмаганда даромад келтира бошлаши мумкин. Оила қурмаганлар ғалати ва ноқулай вазиятда ажойиб инсон билан учрашишлари ва романтик учрашувни бошдан ўтказишлари кутилади. Оилалилар эса жуфтини бўлар-бўлмасга рашк қилавермасликлари, унга ишонишлари тавсия этилади.\nПаризод (24. 08-23. 09) 6 январ куни Яратган эгам сизга даромадингизни кўпайтириш учун яна бир имкон беради. Шундай экан, ҳадеганда қарз олишга ошиқаверманг-у, шу имкониятдан фойдаланинг. Қон-қардошлар билан мулойим муносабатда бўлмас экансиз, боши берк кўчада қолишингиз тайин. Бугун яхшилаб дам олиш ва соғлиғингизни тиклаш учун алоҳида вақт ажратинг.\nТарози (24. 09-23. 10) Бугун тарози буржи остида туғилган тадбиркорлар хорижлик компаниялар билан фойдали шартномага имзо қўйишлари кутилмоқда. Куннинг иккинчи ярмида сиз қачонлардир ўзингиз кўнгил қўйган инсон билан тасодифан учрашиб қолишингиз мумкин. Кечки пайт баъзилар у қадар узоқ бўлмаган манзилга сафар қилишлари мумкин. Аммо бу сафарга ёлғиз чиқманг, омадсизликка учрайсиз.\nЧаён (24. 10-22. 11) 6 январ куни фақат қалбингизга қулоқ тутган ҳолда иш тутсангиз, албаттоа омадга эришасиз. Бугун қарама-қарши жинс вакиллари билан тасодифий учрашувлар фақат кўнгилсизлик ҳадя этади. Билим олиш, руҳни чиниқтириш каби машғулотлар фақат фойдангизга ишлайди. Жисмоний зўриқишларга йўл берманг, кўнгилсизликка учрайсиз. Кечқурун қандайдир байрам тадбирида иштирок этишингиз эҳтимоли бор.\nЎқотар (23. 11-21. 12) 6 январ куни ўқотар буржи вакилларининг аксарияти ахборот тўплаш билан банд бўлишлари эҳтимолдан холи эмас. Агар бошқа ишга ўтишни мўлжаллаган бўлсангиз, яхшилаб ҳисоб-китоб қилинг. Атрофдагилар билан муносабатларда дипломатларча йўл тутинг. Ҳасадчи ва ғийбатчилардан нарироқ бўлинг, бошингиз жанжалдан чиқмай қолиш хавфи бор. Саломатлигингизни эҳтиётланг.\nТоғ эчкиси (22. 12-20. 01) 6 январ куннинг биринчи ярмида келгуси режаларни албатта яқинларингиз билан муҳокама қилинг, хатога йўл қўйишингиз мумкин. Бугун уй олди-сотдиси, янги уйга кўчиб ўтиш муваффақиятли кечади. Шу билан бирга сурункали хасталикка қарши муолажалар олиш, жарроҳлик операцияларини бошдан кечириш муваффақиятли кечиши кутилади. Молиявий аҳволингиз кечқурун албатта яхшиланади.\nҚовға (21. 01-19. 02) Афсуски, бугун қовға буржида туғилган дўстларимизнинг баъзилари ўзини назоратда ушлай олмаслик оқибатида жиддий хатоликларга йўл қўйиши мумкин. Кайфиятингизда ҳам тез-тез ўзгарувчанлик кўзга ташлана бошлайди. Шунинг учун жиддий қарорлар қабул қилишга шошилманг. Оила даврасида дам олиш учун 6 январ жуда қўл келади. Кечқурун қавмлар билан биргаликда оилавий байрам уюштиринг.\nБалиқ (20. 02-20. 03) 6 январ куни ўзингиз ёқтирган машғулот билан шуғулланишингиз оғир кечиши мумкин. Бунга йўл-йўлакай кўндаланг бўладиган майда-чуйда муаммолар сабабчи бўлиши кутилади. Куннинг иккинчи ярмида суюкли кишингиз билан жанжаллашиб қолишингиз эҳтимоли бор. Тадбиркорларга бугун яна бир фойдали шартномани таклиф этишади. Саломатлик эса кечки пайт негадир панд бера бошлаши мумкин.\nДобавить комментарий Отменить ответ\tВаш e-mail не будет опубликован. Обязательные поля помечены *Комментарий Имя * E-mail * Сайт Пожалуйста, введите ответ цифрами:пятнадцать − 3 = Диққат! Диққат!\nБугун ўқилган саҳифалар: 14 796Бугун кирувчилар сони: 3 513Кеча кирганлар сони: 15 342 Copyright © hordiq.uz 2017. Barcha huquqlar himoyalangan.


БМТ Хавфсизлик кенгаши аъзолари Ироқ масаласи юзасидан келиша оладиларми?\nноябр 07, 2002\nЖаҳон ҳамжамиятининг энг қудратли давлатлари орасида кўплаб тортишувлар ва мубоҳасаларга сабаб бўлаётган Ироқ масаласининг БМТ Хавфсизлик кенгашида ҳал этилиши вақти яқинлашаётган кўринади. Франция раҳбарияти резолюциянинг сўнгги – АҚШ ва Британия томонидан тақдим этилган лойиҳаси қониқарли бўлгани, яъни унда Франция талаблари ва таклифлари инобатга олинганини эътироф этди. Шундай қилиб резолюцияни қабул қилишдан бош тортаётган ягона давлат – Россия бўлиб қолмоқда. Хўш, эндиликда бу жараён қандай ривожланиши мумкин? АҚШ ва Британия Кремлни резолюцияни қабул қилишга кўндира оладими?\nОзодлик радиосининг БМТдаги мухбири Роберт МакМахоннинг хабар беришича, чоршанба куни АҚШ ва Британия Ироқ бўйича резолюциянинг тарафлар таклифларини инобатга олган ҳолда қайта кўриб чиқилган лойиҳасини Хавфсизлик кенгашига тақдим этдилар. Франция янги лойиҳа унинг талабларини қондирганини эътироф этиб, резолюцияни қўллаб-қувватлаяжагини билдирди. Чунки кўриб чиқилган лойиҳада АҚШ Ироққа автоматик равишда ҳужум қилиш ғоясидан воз кечган ва Бағдодга нисбатан икки босқичли ёндашув қўлланилиши кераклигини баён этган. Биринчи босқичда Ироққа қуролсизланиш имкони берилади. Бу талаб бажарилмаган ҳолда, Бағдодга ҳужум қилиш масаласининг яна кўриб чиқилиши кўзда тутилган. Бу АҚШнинг илк таклифи, яъни Бағдод резолюцияга амал қилмаган тақдирда, унга қарши ҳужумларни автоматик равишда бошлаш керак, деган таклифидан кескин фарқ қилади. Шундай бўлса-да, резолюциянинг сўнгги лойиҳаси Россияни қониқтирмаяпти. Чунки Москва вакилларининг таъкидлашларича, резолюцияда Ироққа қарши куч ишлатиш эҳтимоли кўзда тутилмаган бўлиши лозим.\nБританиянинг БМТдаги элчиси Жереми Гринсток эса резолюциядан муддао автоматик ҳужумларни амалга ошириш-оширмаслик эмас, балки Ироқни қуролсизлантиришдадир, деб таъкидлади.\n“Резолюциядан мақсад автоматик равишда ҳужум қилиш ёки куч ишлатишда эмас. Резолюциядан мақсад Ироққа қуролсизланиш имкониятини беришдир. Резолюция мазмуни айнан шунда”, - деди Британия элчиси.\nРезолюция лойиҳаси жума куни БМТнинг Хавфсизлик кенгашида овозга қўйилади. Кенгашга аъзо 15 давлат бу масалага ўз муносабатини билдиради. Вето ҳуқуқига эга бўлган 5 давлат, яъни АҚШ, Британия, Франция, Россия ва Хитойдан бири резолюцияга қарши чиқса, у қабул қилинмайди.\nФранциянинг БМТдаги элчиси Жан-Давид Левитт етти ҳафта давом этган музокаралар натижасида Франция ўз мақсадига эришгани, яъни резолюциянинг сўнгги лойиҳасида унинг таклиф ва талаблари инобатга олинганини маълум қилди. Таклифлар хусусида эса элчи мана бундай деди:\n“Биз Ироққа БМТ инспекциялари ёрдамида қуролсизланиш учун сўнгги имконият яратамиз. Муҳокамаларнинг илк кунларидан буён таъкидлаётганимиздек, инспекциялар фаолияти учун қулай шароитлар яратиш лозим. Франция инспекция раҳбари Ханс Бликсни қўллаб-қувватлайди”.\nБликс эса Хавфсизлик кенгашининг янги резолюцияси лойиҳасини кўриб чиққанидан кейин, хавотири камайганини билдирди. Айни вақтда у резолюциядаги Бағдодни кимёвий, биологик ва ядровий қуроллар дастури бўйича ҳисоботни 30 кун ичида беришга мажбур қиладиган талабни бажариш жуда қийин ва шу боис муддатни ўзгартириш керак, деб ҳисоблаётганини айтди.\n“Мен 30 кунлик муддатни узайтириш ҳақда таклиф киритдим. Нефт-кимё саноати бўйича ҳисоботни 30 кун ичида бериш жуда қийин. Буни ўзгартириш лозим. Менинг таклифим ҳамон муҳокама қилинмоқда”, - деди БМТ инспекторлари бошлиғи Ханс Бликс.\nЯнги резолюция лойиҳасида, жумладан, инспекторларга Ироқ президенти Саддам Ҳусайн саройларига кириш ва уларни текшириш ҳуқуқи ҳам берилган. Бундан олдин ўтказилган инспекциялар фаолияти, хусусан, уларга бундай ҳуқуқ берилмагани боис муваффақиятсиз бўлган эди. Бликснинг айтишича, инспекторлар Ироққа резолюция қабул қилинганидан сўнг 10 кун ўтиб етиб боришлари мумкин.\nРезолюция лойиҳасига кўра, у қабул қилинганидан сўнг Ироққа резолюцияни тан олиш ва унга риоя қилиш ҳақида ваъда бериш учун 7 кун берилади. Инспекторлар Ироқда 45 кун давомида ишлайдилар. Инспекторлар иш бошлаганларидан кейин ҳаммаси бўлиб 60 кун ўтганидан сўнг уларнинг Хавфсизлик кенгашига ҳисобот беришлари кўзда тутилган.


ИнтерФУТБОЛ :: Оливье Жиру: «Ютуқларим шундоқ ҳам кам эмас»\nОливье Жиру: «Ютуқларим шундоқ ҳам кам эмас»\n«Милан» ҳужумчиси Оливье Жиру футболдаги йўлидан мамнун. Ҳар ҳолда, франциялик фахрий голеадор FourFourTwo нашри мухбирлари билан суҳбатда фаолиятига ижобий баҳо беришга ҳақли эканлигини яширмади. У шунинг баробарида ўзи дуч келган айрим қизиқарли ҳолатларни ёдга олди.\n- Оливье, фаолиятингизни Франция қуйи лигаларида бошлагансиз. Айтингчи, ўша вақт шунчалик юқори чўққига чиқиш ҳақида ўйлаганмидингиз?\n- Ҳамиша тепамда йўл кўрсатувчи юлдуз борлигини ҳис қилардим. Диндорман ва ишонаманки, инсон ўз йўлини мустақил яратади, Яратган эса унинг тезлигини белгилайди. 19 ёшда профессионал футболга қадам қўйганман. Ўша пайт ҳали университетда таҳсил олардим. Яъни футбол билан шуғулланиш баробарида спорт фанларини ўрганиш, турли соҳалар бўйича билим олишга қизиқардим. Аммо учинчи дивизион вакили «Истр» сафига қўшилганимдан кейин ўқишни давом эттиришга имкон қолмади. Қисқаси, футболга тўлиқ эътибор қаратиш учун илмдан воз кечишимга тўғри келди.\n- «Гренобл»га ўтганингизда, бош мураббий Меҳмед Баздаревич юқори савияда ўйнаш талабига жавоб беролмаслигингизни ошкора айтганди...\n- Тўғриси, унинг гапларидан заррача ранжимагандим. Лекин 20 ёшли футболчига нисбатан бундай дейиш ярамайди, барибир. Ахир ҳар қандай йигит бу каби тахминлардан умидсизликка тушиши ҳеч гап эмас. Жуда оғриқли баҳо... Муҳими - қийин вазиятда ҳам мотивацияни йўқотмаслик. Орадан бир неча йил ўтгач, Лига 1да «Монпелье» таркибида Баздаревич бошқарувидаги «Сошо»га қарши ўйинда «хет-трик» қайд этдим, жамоам эса турнир жадвали пешқадами эди. Ўйин якунлангач, Баздаревич шунчаки, кулиб қўйди: «Жиру - ажойиб футболчи».\n- 2011|2012 йиллар мавсумида «Монпелье» билан Лига 1да ютилган олтин медаль қанчалик қадрли?\n- Чемпионлик мавсумидан олдин 2-дивизионда икки йил ўйнадим. Фаолиятимда ҳар доим қадамма-қадам олдинга интилганман. Дарвоқе, «Тур» сафида Лоран Косьельни ҳам бор эди, биз Лига 1 йўлланмасини ютишга жуда яқин келгандик. 37-турда «Монпелье»ни енгганимизда, чипта бизга насиб этарди. Бироқ гол уролмадик ва 0:0 натижаси ўлароқ, «Монпелье» элитага йўл олди. Кейинги мавсум Лига-2 тўпурари бўлдим ва айнан «Монпелье»дан таклиф олдим. Бу жамоадаги биринчи мавсум Лига 1га мослашиш учун кетди, иккинчисида энг яхши тўпурарга аталган совринга эга чиқдим. Муҳими, биринчи йили чемпионликни қатарликлар қўл остидаги «ПСЖ»дан тортиб олдик - шунчаки, фантастика! Ғалабамиз натижасида бутун шаҳар ақлдан озди. Зеро, 1974 йили тузилган «Монпелье» ўз тарихида биринчи марта чемпионликка эришганди. Ўша мавсум Франция термасидан илк марта чақирув олдим, 25 ёшда... Бу ўзига хос юришнинг бошланиши эди.\n- 2010 йили аслида «Селтик» ёки «Мидлсбро»га ўтишингиз мумкин бўлган экан...\n- Шундай. Лекин Лига 1да из қолдиришни истаб, «Монпелье» билан шартнома туздим. Бундан ташқари, жамоа президенти Николлен билан суҳбат кучли таъсир қилди. У очиғини айтди: «Хўш, Шотландияда «Килмарнок»ка қарши ўйнаб, нима топасан?!» Бу менсимаслик эмасди, у шунчаки, Шотландияда вақт йўқотишим мумкинлигини эслатганди. Аслида «Селтик»да ўйнаш вариантига мойил эдим, чунки Британия футболининг ашаддий мухлисман. Хуллас, хориж томон йўл олишга яқин тургандим ва битта суҳбат асносида Францияда қолиб, яна бир катта қадам ташладим. Бир неча йилдан кейин Арсен Венгер мени «Арсенал»га чорлади. Бу - орзунинг ушалиши.\n- 2012 йилги трансферлар вақти «Арсенал» сафига қўшилишингиздан олдинроқ Робин ван Перси «МЮ» билан шартнома тузди. Музокара жараёнида сизга машҳур RVP билан ўйнаш ёки унинг ўрнини эгаллаш ҳақида сўз очишганмиди? Умуман, ван Перси ўрнини босиш масъулияти босим юкламаганми?\n- Венгер шунчаки, янги ҳужумчига эҳтиёж сезаётганини айтди. Ҳарқалай, ван Персининг кетиши ҳақида гапирмади. Тўғри, унинг «Арсенал» билан хайрлашиши маълум эди. Мураббий менга асосий таркибдан жой ваъда қилгани йўқ, зеро, АПЛга кўникишимга маълум вақт кетишини биларди. Венгер мутлақо ҳақ эди: биринчи мавсумда мен учун ҳаммаси муваффақиятли кечди, лекин аъло эмас. Муҳими, жамоа ўйинига тезда киришиб кетдим. Биринчи ўйинда захирадан майдонга тушдим, шундан сўнг таркибдан муқим жой олдим. «Ливерпул»га қарши кечган 3-ўйинимда «Арсенал» мухлислари менинг қўшиғимни куйлашди: Hey Jude. Шунда ўзимга пичирладим: «Эҳ, қойил!» Хуллас, 5,5 йилга чўзилган фантастик саёҳат шу тариқа бошланган эди.\n- ЕЧЛ, ЕЛ, Лига 1, Англия кубоги ва ЖЧда ғолиб чиқдингиз, лекин АПЛ кубоги тутқич бергани йўқ. Бундан афсусланмайсизми? Дейлик, мавсум-2015|2016да «Лестер» эмас, «Арсенал» чемпион бўлиши мумкин эди...\n- Яхши савол. АПЛда ғалаба қозониш осон эмас. «Арсенал» билан шартнома тузган вақтдаёқ топ-жамоалар ўртасида катта рақобат борлигини тушунгандим, айнан шунинг учун АПЛга интилгандим. Бу чемпионатда ҳақиқий жанг бор. Албатта, чемпион бўлишни хоҳлардим, лекин насиб эмас экан, афсус.\n- Онангизнинг дўсти фаолиятингизга маълум даражада таъсир кўрсатган. Унинг 2017 йили сизни «Эвертон»га ўтишдан қайтаргани ростми?\n- Табиатан ички ишончим жуда кучли. Ҳаттоки, салбий вазиятларга ҳам позитив кўз билан қарайман. Қисқаси, муайян лаҳзада тўғри қарор қабул қилиш учун Яратганнинг аломати кераклигини биламан. Ҳа, онамнинг дўсти Николь билан гаплашиб тураман. Ўшанда вазиятни тушунтириб, ундан сўрадим: «Сизнингча, кетиш керакми ёки йўқ? Маслаҳат зарур!» Умуман, Николь 1-2 марта зарур маслаҳатлар берди ва улар тўғри ечим бўлиб чиқди. Футболда кўпроқ совринлар ютишни хоҳлагандим, амалда шундай бўлди.\n- 2020 йили Бензема сизни картинг, ўзини эса «Формула-1» машинасига ўхшатди. Бундан жаҳлингиз чиқмадими?\n- Кулгили! Каримнинг гапларини ҳазил сифатида қабул қилдим. Билишимча, ижтимоий тармоқлардаги қандайдир кўрсатувда Бенземадан мен ҳақимда сўрашган ва у шундай ҳазиллашган. Бу ерда ортиқча гап йўқ.\n- Франция термаси сафида гол уриш бобида Мишель Платинидан ўзиб кетдингиз. Энди Тьерри Анри рекордини янгилай оласизми?\n- Ҳозирги натижамдан фахрланаман, ахир Мишель Платини 3та «Олтин тўп» ютган афсонадир. Агар 15-20 йил аввал Франция термаси тарихидаги иккинчи яхши тўпурарга айланишимни айтишганида, балки мийиғимда кулиб қўярмидим... Анри рекордига келсак, ҳозирча аниқ жавоб беролмайман. Агар рекордни янгилолмасам, ортиқча куюнмайман. Зеро, Анридан ўзиб кетиш биринчи даражали вазифа ҳисобланмайди. Ўзи ютуқларим шундоқ ҳам кам эмас.\n- Қизиқ, футболдаги қайси ютуғингиздан кўпроқ фахрланасиз?\n- Аслида ЖЧдаги ғалабанинг қиймати жуда баланд, лекин 2017 йили «Кристал Пэлас» дарвозасига «чаён» услубида урган голим учун берилган Пушкаш номидаги совринни алоҳида қайд этмоқчиман.\n- «Челси»даги давр ҳақида нима дея оласиз?\n- 3,5 йил ичида бундан яхшироғига умид қилолмасдим. Тўғри, биз бир неча финалларда енгилдик, лекин ютуқлар ҳам етарли: Англия кубоги, ЕЛ, ЧЛ... Яна энг яхши тўпурарга айланганим.\n- Миландаги ҳаёт ва Златан Ибрагимович билан ўйин муносабатларингиз қандай?\n- Оилам Италияга яхши жойлашди, клуб мени илиқ кутиб олди. Ўзимни яхши ҳис қиляпман, лекин COVID ва бел жароҳати таъсир қилди. Златан билан муносабат? Муаммо шуки, унинг ҳам жароҳатлар билан курашишига тўғри келмоқда. Жорий мавсум ҳали кўп марта бирга ўйнашдан умидворман, албатта. Муҳими, бизда катта куч ва юқори даражали ўйинларга тайёр иқтидорли ёш жамоа бор.


4 март куни Xiaomi'нинг сизга тайёрлаган яна бир совғаси бор! - Terabayt.Uz\n4 март куни Xiaomi'нинг сизга тайёрлаган яна бир совғаси бор!\nКуни кеча Redmi Note 10 4G/5G ва Redmi Note 10 Pro 4G/5G смартфонлари 4 март (4/3/21) куни тақдим қилиниши ҳақида ёзган эдик. Энди тарқалган хабарларга кўра, Xiaomi худди шу куни Redmi Note 10 Pro Max смартфонини ҳам эълон қилади.\nЎҚИНГ: Xiaomi энг зўр камерофони ва ҳамёнбоп флагманига Android 11 тарқатяпти\nҲозирга қадар Redmi Note 10 моделлари борасида жуда ҳам кам маълумотга эгамиз. Расмий маълумотга кўра, қурилмалар 4 март куни тақдим қилинади, улар Gorilla Glass шишаси билан ҳимояланган, IP52 даражасидаги чанг ва сувдан ҳимояга эга бўлади. Камида битта смартфон ясси экран, айланасимон селфи камера тирқиши, қайрилма орқа панель ва ён томонда жойлашган бармоқ изи сканери билан жиҳозланади.\nИнсайдерлардан бири берган яна бир хабарга кўра, Redmi Note 10 серияси таркибида камида учта: Redmi Note 10, 10 Pro ва 10 Pro Max қурилмалари бўлади. Тахминимизча, реклама баннерларидаги смартфон стандарт Redmi Note 10 бўлиши керак. Ушбу модель 120Hz LCD панель ва Snapdragon 735G чипига эга бўлиши айтилмоқда. Pro модель эса OLED дисплей, юқори частотали аудио, 108МП асосий камера, тезкор қувватлаш ва Snapdragon 750G SoC'га эга бўлади.\nRedmi Note 10 Pro Max смартфони ҳақида ҳозирча жуда кам маълумотга эгамиз. Айтишларича, девайснинг 8/128ГБ ва 6/128ГБ лик талқини бўлади. Ранги эса уч хил: кўк, қора ва бронза бўлиши кутилаётир. Номидан келиб чиқиб айтиш мумкинки, ушбу модель Pro версиядан кўра каттароқ экран ёки аккумуляторга эга бўлади.\nҲозирча бизда бор маълумотларнинг бари шугина холос. Смартфонлар ҳақида батафсил #XiaomiRedmiNote104G, #XiaomiRedmiNote105G, #XiaomiRedmiNote10Pro4G, #XiaomiRedmiNote10Pro5G, #XiaomiRedmiNote10ProMax ҳештеглари орқали ўқинг.\nЎҚИНГ: Xiaomi’нинг илк электромобили шахсан компания раҳбарининг назоратида!\n#Xiaomi #Android смартфон #Xiaomi Redmi Note 10 #Xiaomi Redmi Note 10 Pro #Xiaomi Redmi Note 10 Pro 4G #Xiaomi Redmi Note 10 4G #Xiaomi Redmi Note 10 Pro 5G #Xiaomi Redmi Note 10 Pro Max


Ўзлигингни тани - Mehrob.uz\nИстисно билан қасамхўр бўлмайди\nМақолалар access_time27-июнь 2019, 17:26\nАллоҳ таоло: “Аллоҳ хоҳласа” (демай туриб),…\nМақолалар access_time8-декабр 2019, 10:08\nЎзбекистон Республикасининг Конституцияси жамиятимиз ҳаётининг…\naccess_time30-май, 08:08 visibility877\nИлмнинг боши Аллоҳни таниб, ўзининг кимлигини танишдир. Бутун инсон Аллоҳнинг бандасидир. Исломга кирган инсон мусулмон деб номланади.\n1. Банда сўзининг маъноси:\n• Банда - қул демоқдирки бу дунёда хоҳ подшоҳ бўл, хоҳ бой - бадавлат бўл, қўлида ҳеч нарсаси йўқ қулсан.\n• Банда - банд бўлмоқ (демоқ). Сенинг қўлингдаги нарсалар яратган Ҳолиқнинг Аллоҳникидир. У нарса билан мағрурланма. Доимо Роббинг рози бўладиган амалга банд бўл. Фарзанд тарбиясида, ҳунар - касбингда, уй рўзғор ишларида, тўй ва эҳсонингда, одамлар билан муомалада... хуллас, ҳар дақиқа Аллоҳ кўриб турибди деб, Қуръонга амал қил.\n• Банда - ўлимга банд (демоқ). Ҳар бир инсон албатга, бир кун ўлимга йўлиқувчидир. Шунинг учун ўлимга тайёрлан.\n2. Мусулмон сўзининг маъноси эса:\nТаслим бўлдим, Аллоҳим нимани қил деса қилишга, нимадан қайтарса қайтишга деган маънодадир.\n3. Ислом ва иймон нима?\nИймон - Аллоҳнинг борлигини, бирлигини дил билан тасдиқ қилиб, тил билан айтиш. “Лаа илааҳа иллаллоҳу Муҳаммадур Расулуллоҳ ”, яъни “Аллоҳдан ўзга илоҳ йуқ Муҳаммад соллаллоҳу алайҳи васаллам унинг Расули”.\nИслом - Аллоҳим буюрган амалларни қилиб, қайтарган амаллардан қайтиш.\n“Фарзи айн туркий” китобида иймонга тегишли шундай савол жавоблар бор.\n1. Бандаи мўьминни доимий иймонда бўлишига неча шарт бор?\nЖавоб: 6 шарт бор.\n1. Аввал ғойибга иймон келтирмоқ. Бизларни иймонимиз иймони ғойибдадир. Сабаб "Аллоҳ таолони, Унинг фаришталарини, жаннат ва дўзахни, пайғамбарларини ва уларни хабарларини кўзимиз билан кўрмасак ҳам албатта кўргандек ишондик ва ҳеч шак шубҳасиз иймон келтирамиз.\n2. Кейин келадиган нарсаларни билмасмиз, фақат Аллоҳ таоло билур. Жин, коҳин яъни бахшиларнинг сўзларига ишонмасмиз ва қабул қилмасмиз.\n3. Ҳаромни ҳаром деб билмоқ. Ҳалолни ҳалол деб эътиқод қилмоқ.\n4. Гарчи гуноҳи кўп бўлса ҳам, Аллоҳ таоло раҳматидан умид узмаслик.\n5. Нақадар яхши амаллар қилган бўлса ҳам, Аллоҳ таоло азобидан қўрқмоқ.\n6. Аллоҳ таолога ҳеч нарса вожиб эмас. Бандани жаннатга қўйса фазлидир, дўзахга солса адлидир.\nЖавоб: Алҳамдулиллаҳ мусулмонман\nАлҳамдулиллаҳ маъноси қандай?\nЖавоб: Жамики яхши сифат, жами яхшилик билан ёд қилиш фақат Аллоҳ таолога хосдир.\n4. Менинг мусулмонлигинга шаким бор!\nЖавоб: Менинг шаҳидим бор: “Ашҳаду аллаа илаҳа иллаллоҳу ва ашҳаду анна Муҳаммадан абдуҳу ва Росулуҳ” (Яъни дилимда ишонч билан айтаман бир Аллоҳдан ўзга маъбуд йўкдир ва Муҳаммад соллаллоху алайҳи васаллам Унинг Расули ва элчисидир)\n5. Қачондан бери мусулмонсан?\nЖавоб: Алмисоқдан бери.\n6. Алмисоқ надур?\nЖавоб: Парвардигори олам бизларнинг руҳларимизга “Сизларнинг Холиқингиз Менми” деб савол берди. Бизларни руҳларимиз Сен Парвардигоримиз, яратганимизсан деб жавоб бердилар. Оятдан далил:\n“Роббингиз Одам ўғилларини беллари (пушти камарлари) дан зурриётлари (руҳлари) ни олиб, уларни ўзларига гувоҳ қилиб туриб: “Мен Роббингиз эмасманми?” (деди). (Улар) “Йўғе (Роббимизсан) гувоҳлик бердик” дедилар.\nҚиёмат куни: “Биз бундан гофил (бехабар) эдик, ёки олдиндан ота- боболаримиз мушрик бўлганлар, биз улардан кейин келган зурриётлар эдик. (Ўша) ноҳақ кишиларнинг феъллари сабабли бизни ҳалок қиласанми? ” дейишларини билганимиз учун шундай қилдик” (Аъроф 172, 173 оятлар)\n7. Нима қилмоқ билан мусулмонсан?\nЖавоб: Иймон келтирмоқ билан мусулмонман\n8. Иймон неча рукндир?\nЖавоб: Икки рукн: “Иқрорум бил лисани ва тасдиқум бил қолби”, яъни иймон тил билан иқрор қилмоқ, дил билан тасдиқ қилмоқ.\n9. Кимнинг бандасидурсан?\nЖавоб: Аллоҳ таолонинг бандасидурман.\n10. Кимнинг умматидурсан?\nЖавоб: Ҳазрати Муҳаммад соллаллоҳу алайҳи васалламнинг умматидурман.\n11. Муҳаммад соллаллоҳу алайҳи васаллам насаблари надур?\nЖавоб: Ҳазрати Муҳаммад соллаллоҳу алайҳи васаллам ибн Абдуллоҳ ибн Абдулмутоллиб ибн Хошим ибн Абдулманноф ва оналари Омина Ваххоб қизи.\n12. Дининг надур?\nЖавоб: Диним Ислом динидур\n13. Китобинг надур?\nЖавоб: Китобим Қуръони шарифдур\n14. Кимнинг миллатидансан?\nЖавоб: Ҳазрати Иброҳим Ҳалилуллоҳ миллатиданман\n15. Қибланг надур?\nЖавоб: Байтул Харом Кабатуллоҳдурки, Макка шаҳрида Аллоҳ таоло амри билан Ҳазрати Иброҳим бино қилганлар.\n16. Кимнинг наслидан эрурсан?\nЖавоб: Ҳазрати Одам алайҳиссалом наслиданман\n17. Кимнинг дусти эрурсан?\nЖавоб: Хулафои Рошидинлар дўстиман\n18. У зотлар ким?\nЖавоб: Ҳазрати Абу Бакр Сиддиқ розияллоҳу анҳу Ҳазрати Умар розияллоҳу анҳу Ҳазрати Усмон розияллоҳу анҳу Ҳазрати Али розияллоҳу анҳу\n19. Асли мазҳабинг неча хил?\nЖавоб: Уч хил - мазҳаб илм, мазҳаб амал, мазҳаб эътиқод\n20. Илмда мазҳабинг надур?\nЖавоб: Илмда мазҳабим Каломуллоҳ Қуръон шарифдур\nЖавоб: Амалда имоми Аъзам мазҳабидаман\n22. Эътиқодда кимни мазҳабларидасан?\nЖавоб: Эътиқодда Аҳли суннат вал жамоат мазҳабларидаман\n23. Аҳли суннатнинг имомлари ким?\nЖавоб: Абу Мансур Мотурудий ва Абу Ҳасан Ашъарийдурлар\n24. Амалда мазҳаб боши нечадур?\nЖавоб: Тўртдур: Ҳазрати имоми Аъзам, Ҳазрати Шофе, Ҳазрати имом Молик, Ҳазрати имом Аҳмад ибн Ҳанбал\n25. На тариқа эътиқод қилурмиз?\nЖавоб: Мазҳаб имоми Аъзам аъло ва афзал савобга яқин, хатодан узоқда деб этиқод қилурмиз\n26. Тўрт мазҳаб йўлига кирмаганнинг ҳукми надур?\nЖавоб: Жохил ва ботил мазҳаб иладур\n27. Муҳаммад соллаллоху алайҳи васаллам уммати неча фирқа бўлур?\nЖавоб: 73 фирқа, булардан бир фирқа рост йўлдаги Аҳли жамоа ва суннатдур, қолган 72 фирқага дўзах бордур.\nАбу Ҳурайра розияллоҳу анҳудан ривоят қилинади: “Муҳаммад соллаллоҳу алайҳи васаллам: “Яҳудийлар етмиш бир ёки етмиш икки фирқага бўлинадилар. Насоролар етмиш бир ёки етмиш икки фирқага бўлинадилар. Менинг умматим эса етмиш уч фирқага бўлинадилар”, дедилар”.\nБошқа бир ривоятда. Етмиш иккитаси дўзахда, биттаси жаннатда, у жамоатдир ибораси зиёда қилинган. (Абу Довуд, Термизий)\n28. Иймоннинг асли надур?\nЖавоб: Асли тасдиқ қилмоқ дил билан, иқрор қилмоқ тил бирлан. Амал қилмоқ тан бирлан. Мутобаат — суннатдур (суннатда буюргандай амал қилиш).\n29. Ҳар киши бу тўрт аслидан маҳрум бўлса ҳукми надур?\nЖавоб: Дўзахи, беиймон, бединдур.\n30. Бир киши иқрор тил бўлсаю тасдиқ дил бўлмаса ҳукми надур?\n31. Мунофиқ надур?\nЖавоб: Ҳамма бединлардан ёмонроқ. Оятдан далил: “Албатта мунофиқлар дўзахни энг тубидадур”. (Нисо сураси, 145 оят)\n32. Киши тасдиқ дил ва иқрор тил бўлса тан бирла амал бўлмаса ҳукми надур?\nЖавоб: Фосиқдур — гуноҳига яраша дўзахда азобланиб, иймон шарофати билан охирида жаннатга кирар.\nМусулмонман деган инсон албатта иймон калимасини тили билан айтиб у калимани маъноларини билиб дили билан тасдиқ қилмоқлиги, амалларини эса мазхаббошимиз ёритиб берган китоблардан ўрганиб амал қилмоғи фарзи айндир.\nБу китоблар “Ибодати исломия”, “Мухтасарул виқоя”, “Кифоя” кабилар, яъни юқорида номи баён қилинган китоблардир. Ёш бола балоғатга етганда шаҳодат калимасини ўрганиб маъноларини тушуниши биринчи фарздир. Бу калиманинг маъноси хақида шак пайдо бўлса, ўша шакни кеткизадиган илмни ўрганиш фарз бўлади.\nАбу Ҳурайра розияллоҳу анҳудан ривоят қилинади: “Муҳаммад соллаллоҳу алайҳи васаллам: “Ҳар бир туғилган бола фақат фитрат (соф табиат) ила туғилади. Бас, ота - онаси уни яҳудий ва насроний ёки мажусий қилади”, дедилар”.\nАллоҳ таоло Рум сурасининг 30 - оятида айтади: “Бас сен ҳаққа мойил бўлиб, динга юз тут. Бу Аллоҳ одамларнинг яратган асл табиатидир. Аллоҳнинг яратганини ўзгартириб бўлмас. Ушбу тўғри диндир. Лекин одамларнинг кўпи билмаслар”.\nШунинг учун бу неъмат, яъни Ислом неъматини хоҳлашлик хиссини Аллоҳ таоло ўзи инсонга жойлаб қўйган экан. Фарзандларимизни шу динга асослаб тарбия қилайлик.\nАгар оилада ҳамма ислом хулқи билан хулқланса, у хонадон тинч. Хонадонлар тинч бўлса, маҳалла тинч. Маҳаллалар тинч бўлса, юрт тинч демакдир. Иншааллоҳ.


Ўзбекистон Республикаси Инновацион ривожланиш вазирлиги ҳузурида илмий-техник ахборот маркази директори\n+99890 022-51-00, +77022179312\n2019 йил 11 декабрда Инноватсион ривожланиш вазири Абдурахмонов И.Й. нинг буйруғи билан. Илмий-техник ахборот маркази ўз фаолиятини бошлади. Ушбу марказ Ўзбекистон Республикаси Президентининг "Ўзбекистон Республикаси Инноватсион ривожланиш вазирлиги фаолиятини ташкил этиш тўғрисида" 2017 йил 30 ноябрдаги ПФ-3416-сонли фармонига асосан вазирлик тузилмасига киритилган.\nИлмий-техник маълумотларнинг маълумотлар базасини шакллантириш ва илмий ва инноватсион фаолият самарадорлигини ҳар томонлама таҳлил қилиш;\nИнноватсион ривожланиш бўйича йиллик Миллий ҳисобот учун материаллар тайёрлаш.\nШунингдек, марказ халқаро баҳолаш тартибларини амалга ошириш учун зарур бўлган маълумотлар ва кўрсаткичларни, фан ва инноватсияларнинг ривожланиш даражаси бўйича, шу жумладан, глобал инноватсион индексда (GlobalInnovationIndex — GII) Ўзбекистоннинг ўрнини аниқлаш учун тайёрлайди.\nИлмий ва инноватсион фаолиятни ривожлантиришни бошқариш нуқтаи назаридан, Марказ стратегик ва тезкор қарорларни қабул қилиш жараёнларини юқори сифатли ахборот билан таъминлашни амалга оширувчи асосий рол ўйнайди.


Ўзбекистон чегара бўйича музокарага келишдан бош тортди\nЎзбекистон-Қирғизистон чегарасидаги ўтказиш пункти.\nЎзбекистоннинг Қирғизистон билан аниқланган чегара ҳудудлари юзасидан протокол имзоланиши кутилаётган ҳукуматлараро учрашув номаълум муддатга қолдирилди.\nҚирғизистон ҳукуматининг билдиришича, аниқланган чегара ҳудудлари бўйича ҳужжат май ойининг охирида Бишкекда ўтадиган учрашувда имзоланиши келишиб олинган эди. Бироқ Ўзбекистон томони мазкур учрашувга номаълум сабабларга кўра келишдан бош тортган. Бу борада янги учрашув қачон ўтиши ҳозирча номаълум бўлиб қолмоқда.\nЎзбекистон-Қирғизистон чегарасининг узунлиги 1378 километрдир. Шу кунгача мазкур чегара чизиғининг 320 километри баҳсли бўлиб қолмоқда.


Бош саҳифа / Спорт / ОЧЛ: «Бунёдкор» ўз майдонидаги «Зобаҳон»га қарши ў...\nОЧЛ: «Бунёдкор» ўз майдонидаги «Зобаҳон»га қарши ўйин очко йўқотди\nОсиё чемпионлар лигаси гуруҳ ўйинларининг учинчи тур ўйинларида «Бунёдкор» ўз майдонида Эроннинг «Зобаҳон» клуби билан бўлиб ўтган ўйинда ноль ҳисобида дуранг ўйнади.\n«Осиёнинг энг яхши ёш футболчилари–2015» номзодлари ва ғолиби учталигидан умидларимизга қарамай, ҳеч қандай ўзгариш бўлмади. Достонбек Ҳамдамовга жароҳати халақит қилди, шу сабабли Олимпиа терма жамоасидаги шериклари Элдор Шомуродов ва Забиҳилло Ўринбоевдан яхши натижа кутиб қолди. Бошланғич таркибда тажрибали ўйинчилар Виктор Карпенко, Шакер Зуаги, Александар Алемпиевичлар пайдо бўлишди.\nМеҳмонлар ўйинда таянч ҳимояга қаттиқ туришини тахмин қилиш қийин эмасди, шунинг учун ҳам майдон эгалари позицион ҳужумлар ташкил этиш ва Эрон клуби ҳимоясини бузиш йўлларини қидиришига тўғри келди.\nБиринчи таймда «Бунёдкор»да «Зобаҳон» дарвозасини забт этиш учун иккита қулай имконият бўлди. Акромжон Комиловнинг чап томондан узатган тўпини шериклари яқин масофадан тўрга ташашнинг уддасидан чиқа олишмади. Иккинчи ҳолатда эса Баҳодир Насимов дарвозага яқин масофадан тўп ташлаш мумкин бўлган вазиятга чиқди, аммо зарба йўналиши бироз хато кетди.\nТанаффусдан сўнг «қалдирғочлар» мураббийлар штаби курашга ўзининг ёш етакчиларини ташлади. Ўйин жонланди, бироқ ҳар иккала жамоа ҳам биронта тўп уролмади. Ҳар иккала жамоа ҳам ҳимоялаш вазифасини яхши уддалашди. Шу тарзда томошабинлар бу учрашувда гол кўра олишмади.\nДуранг натижа Эрон клуби имкониятларини оширди ва «Бунёдкор»ни қийин аҳволга солиб қўйди, у ҳозирда гуруҳда икки очко билан учинчи ўринни эгаллаб турибди.\n«Ўйин худди кутганимиздек қийин кечди. Бор кучини сарфламай ўйнашди деган даъво йўқ. Валиятлар яратишди, аммо гол уришолмади. Бизнинг ёш етакчиларимиз охирги вақтларда жуда кўп ўйинларни ўтказишди. Улар тикланишга муҳтож. Машғулотларда ўйин стандарт вазиятларида ҳаммаси яхши чиқади, аммо расмий учрашув ўйинида йўқ. Биз бугун Карпенко айнан стандартлардан самарали фойдаланиш учун туширгандик. Яна ўз устимизда ишлашда давом этамиз. Кубок ўйинидан сўнг Эрон билан жавоб ўйинига тйёрланамиз. Бу гал меҳмонда очко ишлаб келишга ҳаракат қиламиз, – дейди «Бунёдкор» бош мураббийи Сергей Лушан.


Туркия 76 мингдан ортиқ қочқинни Европа ҳудудига ўтказиб юборди. ЕИ хавотирга тушмоқда\nЕвропа Иттифоқи комиссияси президенти Урсула вон дер Леен Европага ёпирилаётган муҳожирлар оқимини хавотир билан кузатганини бидирди.\n«Европа Иттифоқининг Туркия билан чегарасидаги ҳолатни хавотир билан яқиндан кузатиб боряпмиз», – деди у твиттердаги саҳифасида.\nУ Европа Иттифоқи кенгаши раиси Чарлз Мишел, шунингдек, Греция ва Болгария бош вазирлари билан доимий алоқада эканликларини билдирган.\n«Бизнинг ҳозирги босқичдаги энг муҳим вазифамиз Юнонистон ва Болгарияни ҳар томонлама қўллаб-қувватлашдир. Биз қуруқликдаги чегарамиз, шунингдек, Европа чегара ва соҳилни ҳимоя қилиш агентлиги (Frontex) билан бирликда қўшимча ёрдам кўрсатишга тайёрмиз», деган вон дер Леен.\nГрецияга бориш ва тунни олов қаршисида ўтказиш учун Эдирнага келган муҳожирлар гуруҳлари баъзида Юнонистон полицияси томонидан ташланган газли ва товушли гранаталарга дучор бўлишмоқда.\n1 март ҳолатига кўра, Туркия орқали Европага томон йўлга тушган қочқинлар сони 76 минг 358 нафарни ташкил этмоқда.\nБундан аввалроқ Туркия президенти Ражаб Тоййиб Эрдўған мамлакат қочқинларнинг янги оқимига ёлғиз бардош бера олмаслигини ва Туркия улар учун ЕИ чегараларини очиб юборишини маълум қилганди.\nАнқара Суриянинг Идлиб вилоятидаги сўнгги воқеалардан кейин суриялик қочқинларнинг Европа томон ҳаракатини тўхтатиб бўлмай қолганини маълум қилган. Аслида Туркия ва ЕИ ўртасидаги 2016 йилги келишувга мувофиқ, молиявий ва гуманитар ёрдам эвазига Туркия уларни ўтказмаслиги кўзда тутилган.\nЭслатиб ўтамиз, ўтган ҳафтада Сурия ҳукумати қўшинлари Идлибда турк ҳарбийларини ўққа тутди ва натижада туркиялик 33 ҳарбий ҳалок бўлиб, 36 ҳарбий жароҳатланди. Россия Мудофаа вазирлиги Сурия ҳарбийлари Идлибдаги Бехун пунктида жойлашган жангариларга ҳужум қилгани, аммо бу ҳудудда туркиялик ҳарбийлар ҳам бўлгани, лекин улар бу ҳақда Россия томонини огоҳлантирмагани ҳақида маълум қилди. Туркия эса ўз ҳарбийлари жойлашуви тўғрисидаги маълумотлар олдиндан етказилганини айтмоқда.\n20:37 / 08.06.2021\nТокио Олимпиадасида 29 спортчи қочқинлар жамоаси учун иштирок этади


МДҲда ҳарбий ҳамкорлик\n04 март 2021, Тошкент вақти: 01:52\nАбдуллоҳ Эргаш Куни – кеча Мустақил Давлатлар Ҳамдўстлиги Мудофаа Вазирлари Кенгаши тузилганига 12 йил бўлди. Москвада чоп этиладиган “Ҳарбий саноат даракчиси” журналига кўра, амалда ҳарбий соҳадаги алоқалар бошланганига 10 йил тўлди. Шу муносабат билан Марказий Осиё мамлакатларининг МДҲдаги ҳарбий жарёнда тутган ўрни ҳақида ҳамкасбим Абдуллоҳ Эргаш тайёрлаган лавҳани эътиборингизга ҳавола этмоқчимиз.\nМустақиллик эълон қилинган 1991 йилда постсовет давлатлари ўз миллий ҳарбий доктриналарини ишлаб чиқдилар. Бироқ, собиқ Шўролар Иттифоқидаги кўп давлатларда, жумладан, Марказий Осиёда ҳам бир неча йилдан сўнг бу доктриналарни қайта кўриб чиқишга тўғри келди. Москвада нашр этиладиган “Ҳарбий саноат даракчиси” журналининг ёзишича, “Бунга эндигина мустақилликни қўлга киритган давлатларнинг иқтисодий заифлиги ва қонунчилик базасининг йўқлиги сабаб бўлди”. Шу аснода МДҲда ягона ҳарбий ҳамкорлик тизимини ташкил этиш ғояси туғилди. Ўшандан бери 12 йил ўтди. Хўш, ўтган бу муддат ичида МДҲ давлатларидаги ҳарбий ҳамкорлик қай даражада бўлди? Иқтисодий қолоқ Марказий Осиё давлатларида мустақилликнинг гарови бўлган қуролли кучлар мустақилликни чинакамига ҳимоя қила оладиган кучга айландими?\nБиз билан суҳбатда бўлган Тожикистон Президенти қошидаги стратегик тадқиқотлар институти директорининг ўринбосари Сайдулло Сафаров, Марказий Осиё давлатлари асосан Россия билан ҳарбий ҳамкорлик қилгаётганлигини ва бу ҳамкорлик самарали бўлганини айтади:\n“Россия Марказий Осиёнинг барча давлатларига қурол-аслаҳа сотиб олишда имтиёз берган. Шу боисдан Россия Марказий Осиёга ҳарбий соҳада ҳар томонлама ёрдам бериб келмоқда. Иккинчи жиҳатдан эса, бизнинг чегараларимиз бир, шу боис мана шу чегараларни мустаҳкамлаш МДҲдаги барча давлатларнинг биринчи навбатдаги вазифаси эди”, - дейди Сайдулло Сафаров.\nҚирғизистонлик сиёсий шархловчи Ғанижон Холматов кузатишларига кўра, чегараси, дини, урф-одатлари бир ҳил бўлган Марказий Осиё давлатлари бир-бири билан ҳарбий соҳада деярли ҳамкорлик қилмаяпти. Бу соҳада улар Россия ва АҚШга қарам бўлиб қолмоқда. Ғанижон Холматов Марказий Осиё давлатлари ҳарбий ҳамкорлиги ҳақида шуларни айтади:\n“Бу ҳамкорлик айтадиган даражада сезиларли эмас. Асосий ҳарбий ҳамкорлик ёки бу давлатларнинг ҳарбий соҳадаги тақдири АҚШ ва Россия ўртасидаги муносабатларда ҳал этилади. Афсуски, кичик давлатларнинг қисмати мана шундай”, - деди Ғанижон Холматов.\nБиз билан суҳбатлашган тожикистонлик ва қирғизистонлик кузатувчилар Марказий Осиё давлатлари иқтисодий қолоқликлари сабаб, ўз қуролли кучларини замонавий қуроллар билан таъминлашга қодир эмасликларини айтадилар. Ҳарбий соҳада Россияга қарамлик эса Тожикистон ва Қирғизистоннинг Москва сиёсати таъсирида қолишига сабаб бўлмоқда.\n“Бошқа иложимиз ҳам йўқ. Албатта, айни шаротида Америка ва Германия қуролли кучларимизни мустахкамлаш учун ёрдам бераяпти. Лекин асосий қуроллар ва мудофаа услублари ҳалигача Россияники бўлиб қолмоқда”, - дейди Тожикистон стратегик тадқиқотлар институти директори ўринбосари Сайдулло Сафаров.\nМосквада чиқадиган “Ҳарбий саноат даракчиси” журнали Россия ва Марказий Осиё давлатлари ўртасидаги ҳарбий ҳамкорликни таҳлил қилар экан, Ўзбекистон ва Қозоғистон қуролли кучлари анча мустаҳкамланганини ёзади. “Ҳарбий саноат даракчиси”га кўра, анча мустаҳкам деб ҳисобланаётган бу икки давлат армияси ҳам замонавий қуролланган бошқа давлатлар, масалан Хитой армиясининг энг заиф бўлаги даражасида эмас. “Ҳақиқий мустаҳкам қўшинга эга бўлиш учун давлат ўзининг ҳарбий саноати, космик разведкаси ва алоқаси ҳамда ядровий ракета қуролларига эга бўлиши лозим. Шунинг учун МДҲдаги ҳарбий ҳамкорлик масаласи ҳалигача долзарблигини йўқотгани йўқ”, - деб ёзади “Ҳарбий саноат даракчиси” журнали. Ва айни шу журналнинг яна ёзишича, “Мана шундай шароитда Қирғизистон ўз ҳудудига мустақиллигининг бир бўлагини йўқотиш эвазига бўлса ҳам Россия ва АҚШ ҳарбий базаларини жойлаштирганлиги, Асқар Ақаевнинг энг катта ютуғидир”.\nҚирғизистонлик сиёсий шархловчи Ғанижон Холматов эса бу борада бошқача фикр билдиради:\n“Бу тарихда жуда кутилмаган ҳодиса бўлди. Қирғизистонда, яна 30 километр масофа оралиғида икки буюк давлат - АҚШ, Франция ва Россия қўшинларининг жойлаштирилиши, республиканинг мураккаб ҳарбий вазиятга тушиб қолишига сабаб бўлиши мумкин”, - дейди Ғанижон Холматов.


Сербия ЕИ воситачилигида тузилган режани рад этди\n29 ноябр 2020, Тошкент вақти: 04:27\nСербия ҳукумати Европа Иттифоқи воситачалигида тузилган Косово билан алоқаларни яхшилаш бўйича режани қабул қилмаслигини маълум қилди.\nДушанба куни журналистлар билан суҳбатда Бош вазир Ивица Дачич таклиф этилган режада Сербия талаблари етарлича инобатга олинмаганини айтди.\nРасмий Белград режа тафсилотларини очиқламади, бироқ унда Косовода истиқомат қилувчи 50 минг этник сербларга кенгайтирилган автономия беришлик талаби акс этмаганини билдирди.\nИвица Дачич Белград музокараларни давом эттириш истагида эканини маълум қилди.\nКосово ва Сербия ўртасидаги сўзлашувларга воситачилик қилган ЕИ Ташқи сиёсат бўйича олий вакили Кетрин Эштон Сербиянинг бундай қароридан таассуфда эканини айтди ва Белградни “келишувга эришиш учун сўнгги бор уринишга” чақирди.\nЭштон 16 апрел куни Сербия ва Косово ўртасидаги музокаралар юзасидан ҳисоботини эълон қилади.\nСербияни Европа Иттифоқига қўшиш бўйича июн ойида ўтадиган музокараларда мазкур ҳисобот ҳам инобатга олиниши айтилмоқда.


Лойиҳалар 366 18.06.2019 15:42:51\nТошкент йўловчи вагонларини қуриш ва таъмирлаш заводи имконияти чекланган инсонларга мўлжалланган купе мавжуд бўлган йўловчи вагонини ишлаб чиқарди. Унда ногиронлиги бор шахсларга барча шароитлар яратилган: вагонга кираверишда аравачадаги йўловчилар учун лифт-пандус яъни кўтарувчи мослама мавжуд. Тамбурда араванинг эркин ҳаракатланаши учун йўлакнинг кенглиги инобатга олинган. Дастлабки купе имконияти чекланганлар учун: у махсус белги орқали ҳам кўрсатилган. Кўзи ожизлар учун купе рақами брайл алифбосида келтирилган. Купега киришингиз билан кўзингиз қулай, ортопедик ўриндиққа тушади. Эътиборлиси, у махсус пульт ёрдамида бошқарилади. Эҳтиёждан келиб чиқиб, тананинг оёқ ёки бош қисмлари кўтарилиши мумкин. Ногиронлиги бор шахснинг йўл-йўлакай зерикмай, ҳордиқ чиқариб бориши учун купе мултимедиа анжомлари билан жиҳозланган: радио, монитор... Ётоқнинг ёнида радионинг овозини созлаш учун тугма бор. У ҳақидаги йўриқнома ҳам брайл ёзувида битилган.\nЯна бир қулайлик: имконияти чекланганлар махсус тугма орқали вагон кузатувчисини чақириши мумкин. Купеда шунингдек, вагон ичи ва ташқаридаги ҳаво ҳароратидан бохабар бўлиш мумкин.\nҲожатхонага қатнаш, навбатда туриш каби муаммоларга ҳам ечим топилган. Умид қиламизки мазкур қулайликлар шунчаки номига қолиб кетмайди: ерости(усти) йўлларида барпо қилинган ҳамда ногиронлиги бор шахслар учун мўлжалланган лифтлардек фақатгина намойишлар учун хизмат қилиб, бошқа пайтда чанг босиб ётмайди.\nМутасаддиларнинг сўзларига кўра, ҳозирча бундай вагонлар фақатгина экспорт учун мўлжалланган. Харидор – Қозоғистон Республикаси. Жорий йилнинг сентябрь ойидан эса мазкур қулайликнинг ўзимизда ҳам жорий этилиши кутиляпти.\nБундай турдаги қулайликнинг яратилишику яхши. Бироқ нарх-наво масаласи қандай бўлади деган ўй қийнайди, одамни. Шусиз ҳам тўрт мучаси соғ йўловчининг темир йўл хизматидан фойдаланиши арзон эмас. Имконияти чекланган йўловчилар учун белгиланган нарх мантиқ қонунларига бўйсунади деган умиддамиз.


Тошкент шахрида Корейс маданияти ва санъати уйи очилди – Дарё уз Янгиликлар\nГлавная / Маданият / Тошкент шахрида Корейс маданияти ва санъати уйи очилди\n21.04.2019\tМаданият Comments Off on Тошкент шахрида Корейс маданияти ва санъати уйи очилди 255 Показы\nТошкент шахрида 20 апрель куни Корейс маданияти ва санъати уйининг тантанали очилиш маросими булди.\nУзбекистон Республикаси Президенти Шавкат Мирзиёев ва Корея Республикаси Президенти Мун Жэ Ин рафикалари билан биргаликда ушбу дустлик ва маданият саройини очди.\n– Пойтахтимиз куркига курк кушиб турган ушбу мухташам иншоот киёфасида замонавий архитектура ютуклари ва анъанавий корейс маданияти уйгунлашган. Бу маскан халкларимизнинг мустахкам дустлиги ва мамлакатларимиз уртасидаги муносабатлар юкори боскичга чикканининг ёркин тасдигидир, – деди давлатимиз рахбари.\n– Бу марказ дустлик, ахиллик ва муштараклик майдонидир. Уйлайманки, у Узбекистондаги корейс диаспораси, шу ерда ишлаётган кореяликлар ва барча узбекистонликлар учун умумий уй булади. Куп жихатдан ухшаш халкларимиз ва биродарлашган давлатларимизни боглаб туради, – деди Мун Чжэ Ин.\nСахнада корейсларнинг юртимизга кучириб келиниши, халкимиз билан ахил яшаши хакида бадиий композиция намойиш этилди.\nМаълумки, 1937 йилда Узок Шаркдан ун минглаб корейслар мамлакатимизга кучирилган. Уша пайтдаги кийинчиликларга карамай, узбек халки уларни очик калб билан кабул килган, уларга бошпана бериб, мехр курсатган. Узининг мехнатсеварлиги ва катъий иродаси, халкларимизнинг менталитети ухшашлиги туфайли корейслар юртимизда иккинчи Ватанини топди. Улар Узбекистоннинг тенг хукукли фукаросига, жамиятимизнинг фаол аъзоларига айланди.\nБугунги кунда мамлакатимизда 180 мингдан зиёд корейс миллатига мансуб юртдошларимиз яшайди. Уларнинг уч юзга якини давлатимизнинг юксак мукофотлари билан такдирланган.\nБарча миллат ва элат вакиллари катори корейс юртдошларимиз учун хам уз миллий маданияти, тили, урф-одат ва анъаналарини асраб-авайлаши учун зарур шароит яратилган. Унлаб корейс маданият марказлари фаолият юритмокда. 12 та олий таълим муассасаси, 48 та мактаб ва лицейда корейс филологияси укитилмокда.\nКорейс тилида китоб ва газеталар чоп этилмокда, кургазмалар, концерт ва фестиваллар, спорт мусобакалари утказилмокда.\nДавлат рахбарлари узбекистонлик корейс рассомлари асарлари кургазмаси билан хам танишди.\nКорейс маданият ва санъат уйи 478 уринли киноконцерт зали, конференциялар зали, кутубхона, бадиий галерея, ресторан ва хизмат хоналарни уз ичига олган. У жамоатчилик ва ёшлар интиладиган, муштарак маданиятимизни бойитадиган яна бир масканга айланади. Бу кун алохида стратегик шерик давлатлар – Узбекистон ва Жанубий Корея муносабатлари тарихида яна бир ёркин сахифа булиб колади.\nБугун куннинг иккинчи ярмида Президентлар Самаркандга ташриф буюриб, диккатга сазовор жойлар билан танишади.\nПред. Президент согликни саклаш сохасига алокадор янги карор имзолади\nСледующая Олий ва урта махсус таълим вазирлиги хузурида “Study in Uzbekistan” PR-маркази ташкил этилади\nЗулхижжанинг ун куни\nЯнги кийим кийганда укиладиган дуо\nПокликнинг фазилатлари хакида\nКиёмат кунининг дахшатлари ва охиратдаги хисоб


Бугун Туркманистон Президенти Сапармурод Ниëзов ишга чиқани билдирилди.\nНиëзов бир ҳафтадан бери оммага кўринмаган ва расмийлар Президентнинг шамоллаб қолганини айтган эдилар.\nБугун Ниëзов Франциянинг Ашхободдаги элчисини қабул қилгани Туркманистон давлат телевидениеси орқали кўрсатилди.\nЭслатиб ўтамиз, 1997 йилда Туркманистон Президенти юрак жарроҳлик амалиëтини бош кечирди. Аммо Туркманистон расмийларига кўра, ўтган ойи бир гуруҳ германиялик шифокорлар Ниëзовни тиббий текширувдан ўтказгандан кейин, унинг соғлиғи яхши эканини айтишган.


Маҳалла ва оила давлатимиз эътиборида » Ангор тумани ҳокимлиги\n13.03.2020 211 0 root\nБугун, 13 март санасида Ангор тумани ҳокимлиги мажлислар залида семинар бўлиб ўтди. Унда туман ҳокими\nУсмон Турапов, вилоят Маҳалла ва оилани қўллаб қувватлаш бошқармаси ўринбосарлари сенатор Орзиқул Соатов, Фахриддин Менглиев ҳамда тумандаги 36 та маҳалла фуқаролар йиғини раислари ва уларнинг ўринбосарлари иштирок этишди.\nСеминар давомида Ўзбекистон Республикаси Президентининг 2020 йил 18 февралдаги “Жамиятда ижтимоий-маънавий муҳитни соғломлаштириш, маҳалла институтини янада қўллаб-қувватлаш ҳамда оила ва хотин-қизлар билан ишлаш тизимини янги даражага олиб чиқиш чора-тадбирлари тўғрисида”ги 5938-Фармони ҳамда Ўзбекистон Республикаси Президентининг ПҚ-4602-сонли «Ўзбекистон Республикаси Маҳалла ва оилани қўллаб-қувватлаш вазирлиги фаолиятини ташкил этиш тўғрисида»ги қарори мазмун-моҳияти ҳақида тўхталиб ўтилди. Шунингдек, маҳалла ва оилани қўллаб-қувватлаш мақсадида маҳалла фуқаролар йиғини ходимлари олдида турган муҳим вазифалар ҳақида ҳам сўз юритилди.\nХалқ депутатлари Ангор туманиКенгашининг иккинчи сессияси бўлиб ўтди.\nЖорий йилнинг 29 январь санасида вилоят ҳокими Т.А.Боболов Ангор туманидаги “Навшаҳар” маҳалласида фуқаролар билан учрашув ўтказган эди.


Ўзбекистонда мавжуд электростанциялар ярим қувват билан ишлаяпти – эксперт\nЎзбекистон 19:53 / 12.01.2019 29498\nЎзбекистонда қиш мавсуми бошланиши билан аҳолини кўп ўйлантирадиган асосий масала – узлуксиз электр энергия таъминоти бу мавсумда кафолатланадими? Негаки, республиканинг нафақат олис ҳудудлари, балки вилоят марказлари, ҳаттоки, Тошкент шаҳрида ҳам узилишлар кузатилиши одатий ҳолга айланмоқда.\nСоҳа атрофида йиғилиб қолган муаммолар, энергетика келажаги ҳақида энергетик-муҳандис Зафар Сафоев билан фикр алмашиб, ушбу интервьюни Kun.uz ўқувчиларига ҳавола этамиз.\n– Зафар ака, аҳоли томонидан энергетикага оид муттасил берилаётган саволларга жавоб борми?\n– Албатта, доим кузатиб келамиз. Ташқарида юрсам ҳам, Ўзбекистондаги вазиятдан доим бохабар бўлишга ҳаракат қиламан. Ўзбекистонда кузатилаётган узилишлар табиий ҳол эди. «Ўзбекэнерго» АЖ «узлуксиз беришга ваъдалар» беради. Аслида, бунинг имконияти йўқ. Чунки, узлуксиз энергия билан таъминлаш учун, шунча ишлаб чиқариш қуввати ҳам бўлиши керак. 2016 ё 2017 йил эълон қилинган статистикага кўра, 59 млрд кВт/с электр энергия ишлаб чиқарилган. Бунинг ҳисобини қилганимда, Ўзбекистонда мавжуд электростанциялар ярим қувват билан ишлаётгани ойдинлашди. [Электростанцияларнинг] энг ёши ҳам 20 йил аввал қурилган. Янгилари эса қурилмаган. Аксинча, мустақиллик йилларида аҳоли сонида ўсиш давомий кузатиляпти, уларнинг даромади ошгандан кейин, электротехникага бўлган эҳтиёж ошади: уйга совутгич, телевизор, компьютер сотиб олади.\nБундан ташқари, янги фабрика, заводлар очилмоқда. Буларнинг барчаси электроэнергия билан ишлайди. Улар энергия билан таъминланмаса, аҳолининг истеъмоли учун назарда тутилган энергия ҳиссасидан олишга тўғри келади. Мана шу сабабдан ҳам, кўп жойларда электроэнергияда узилишлар бор.\n– Сиз таъкидлаяпсизки, [электростанциялар] ярим қувват билан ишлаяпти. Кўпинча, бу – ёқилғи масаласига боғлиқ, кўмир ё газнинг етишмаслиги, ўз вақтида, сифатли маҳсулот етказилмаслиги. Шунингдек, жойларга ҳам етказиб берилмаётган газнинг ўрнини иссиқлик энергияси сифатида босиш электроэнергия зиммасида қолмоқда. Табиийки, яна-да кўпроқ энергия талаб этиляпти. Биз анъанавий энергетикадан воз кечиб, замонавий услубларга ўтишимиз керакми?\n– Анъанавий энергия ишлаб чиқаришдан воз кечишимиз керак эмас. Такомиллаштириш зарур. Электростанцияларнинг кўпи жуда эски. Трансформаторлар маънан эскирган. Унда муаммо чиқса, таъмир ишлари кўп вақт талаб этади. Тузатсангиз, бошқаси бузилади. Мана шунақа муаммолар кўплиги ҳам узилишларга таъсир қилади.\nБундан ташқари Ўзбекистонда ишлаб чиқарилаётган энергиянинг 90 фози ИЭСда пайдо бўлади. У ерда, асосан, газ ва кўмир ёқишади. Лекин газ ёқиб энергия олиш – энг қиммат энергия ишлаб чиқариш тури. Жаҳон бозорида газнинг нархи ошиб боряпти. Ривожланган мамлакатларда ҳам ИЭСларда кўмир ёқиб, энергия ишлаб чиқариш кенг жорий этилган. [Ўзбекистонда] газ тармоқларининг эскирганлиги учун, унда ҳам узилиш бор. Яна бир нарса аниқ эмаски, ИЭСда катта миқдорда ишлаб чиқарилган иссиқлик энергияси қаерга йўналтирилиши ҳам номаълум.\n– Ўзбекистон энергетикаси тўғрисида сўз юритсак, ундаги тизим замон талабларига жавоб беряптими?\n– Саволга жавоб беришдан аввал, «Ўзбекэнерго» фаолиятига назар ташласак. Барча жабҳада ваколатлар ягона ташкилот – «Ўзбекэнерго»га берилган. У акционерлик жамияти ҳисобланади, яъни тижорий фаолият билан шуғулланиши керак. Бундан ташқари, ташкилотга расмиятчилик, яъни лицензия бериш, назорат қилиш, фаолиятни тартибга солиш ваколатлари ишониб топширилган. Мана шу тизим совет пайтидан қолган. Уни таг-томиридан ислоҳ қилмаса, ўзгартиш қилиш жуда қийин. «Ўзбекэнерго» аввалдан эскича ишлаш услубидан воз кечмаган. Янги электростанциялар қурилгани, тармоқларда ривожланишни кўрганимизда, айтса бўларди: булар иш қиляпти, деб. Шу пайтгача иш қилинмади. Энергетик сифатида таклиф қилган бўлардим: «Ўзбекэнерго»ни ёпиш ёки унга бошқа вазифани юклаш керак.\nЧунки, «Ўзбекэнерго»га энергияни ишлаб чиқарувчи корхоналар ҳам киради. ГЭСларни ажратиб беришди, аммо ташкилот электротармоқларнинг назоратини сақлаб қолган. Тармоқларнинг ҳудудий бошқаруви ҳам «Ўзбекэнерго»га тегишли. Барпо этиш масаласи ҳам уларнинг ваколатида. Бозор иқтисодиёти шароитига ўтаётган давлатда мана бу тизимнинг ишлаши мантиққа тўғри келмайди.\nГерманияда электротармоқларни монопол компаниялар назорат қилади. Масалан, 4та йирик монопол компания мамлакатдаги юқори вольтли барча тармоқларни назорат қилади. Улар ўзининг ҳудудида монопол. Кичик ё паст вольтли тармоқларни ҳудудий электротармоқ бошқармалари назоратга олган. Аммо уларнинг ҳеч бири расмиятчилик билан шуғулланмайди. Ҳаммаси тижорий фаолият билан шуғулланувчи компаниялар саналади. Аҳолига энергияни етказиб бериш учун тармоқлар қуради, ишлаб чиқарилган ортиқча энергияни бошқа давлатлар сотишга имконият қидиради. Яъни, биз монополмиз, истаса-истамаса, бизга келади, деган тамойил билан иш олиб борилмайди.\nИнтервьюни видео форматда тўлиқ томоша қилишингиз мумкин.


Рио Олимпия ўйинларида қочоқлар жамоаси илк бор қатнашади\n16:49 / 04.06.2016\nХалқаро олимпия қўмитаси, қочқинлар терма жамоаси таркибига киритилган спортчилар номини ошкор қилди. Улар, Рио-де-Жанейро Олимпия ўйинларида иштирок этади.\nБМТ янгиликлар маркази хабарига кўра, жамоага икки нафар суриялик сузувчи, Конго демократик республикасидан икки дюздочи ҳамда Эфиопия ва жанубий суданлик 6 нафар югурувчилар кирган. Уларнинг барчаси, зўравонликлар ҳамда таъқиблардан қочиб, ўз ватанларини тарк этишга мажбур бўлишган. Бу спортчилар Бельгия, Германия, Люксембург, Кения ва Бразилияда бошпана топишган.\nАйтиж жоизки, қочқинлар жамоаси Олимпия ўйинларида илк маротаба иштирок этади. Жамоа аъзолари, 5 август кунги очилиш маросимида мезбон жамоа Бразилия термасидан сўнг, Олимпия байроғи остида майдонга чиқади.